Sve publikacije, Javno snimanje tajnim kamerama\nVaša lokacija / Beogradski centar za bezbednosnu politiku / Publikacije / Sve publikacije / Javno snimanje tajnim kamerama /\nTeme: Nezavisni organi, Policija\nGrađani Srbije i dalje skoro ništa ne znaju o projektu koji čini čuda zahvaljujući posvećenosti i energiji ministra Nebojše Stefanovića, kako je nedavno objasnio direktor policije Vladimir Rebić. Razlog je jednostavan. Ministarstvo unutrašnjih poslova je sve dokumente o nabavci i postavljanju 1.000 kamera za prepoznavanje osoba i registarskih tablica na preko 800 lokacija u Beogradu zaštitilo oznakom „poverljivo“, zbog sprečavanja moguće štete po državne interese.\nDuga je lista nepoznatih stvari o video nadzoru koje mogu da naškode Srbiji ako se otkriju javno. Nepoznate su lokacije na kojima će video kamere biti postavljene. Ne zna se ko će u policiji prikupljati, obrađivati i koristiti podatke. Nije objašnjeno ni kako će se obezbediti tajnost i sigurnost podataka od napada i krađe, kao ni odgovornost onih koji prikupljaju podatke u slučaju greške.\nJavnost nije upoznata ni sa time kako će policija voditi računa da kamera snima samo prostor neophodan za bezbednost građana, a ne nešto drugo, na primer nečiji stan. Ne zna se da li će kamere moći da prate građane dok šetaju, trče ili se voze. Nije poznato ni da li je policija ispitala sve ostale mogućnosti kontrole određenog prostora na manje invazivan način po privatnost ljudi. Sve ovo bi trebalo da se zna unapred, pre nego što se kamere postave.\nŠtaviše, izgleda da Ministarstvo unutrašnjih poslova ni u jednom zvaničnom dokumentu nije tačno utvrdilo 800 lokacija na kojima će biti postavljene nove kamere u Beogradu, što je suprotno izjavama zvaničnika policije. Direktor policije je rekao da su buduće lokacije stacionarnih kamera već poznate te da je pre odabira lokacija „izrađeno značajno ispitivanje i analiza događanja, pre svega krivičnih dela na teritoriji grada Beograda“.\nDodatno, Ministarstvo unutrašnjih poslova nije utvrdilo ni kako će prikupljanje i obrada ličnih podataka putem najavljenog video nadzora uticati na zaštitu ličnih podataka, dok direktor policije istovremeno obećava građanima da ne treba da brinu za svoju privatnost. Logično se nameće pitanje na čemu je zasnovano ovo obećanje direktora policije i da li je uopšte verodostojno.\nNa kraju je ispalo da Huawei zna mnogo više o video nadzoru u Beogradu od samih Beograđana koji plaćaju ovu kompaniju da postavi kamere po gradu zajedno sa Ministarstvom unutrašnjih poslova. Ali sadržaj o saradnji Srbije i Huaweija je brže bolje skinut sa zvaničnog sajta kompanije samo nekoliko sati nakon što je Share fondacija objavila analizu o tome šta Huawei zna o ovim kamerama.\nAko je za utehu, građani Srbije sada bar mogu da budu sigurni da je kompanija Huawei, koja je poslednjih godina suočena sa optužbama SAD i pojedinih evropskih zemalja za industrijsku i političku špijunažu u saradnji sa kineskim vlastima, brza kad zatreba. Međutim, to uopšte ne skida sumnju sa pravih namera Ministarstva unutrašnjih poslova, jer je za sada jedino sigurno da oni nameravaju da neprekidno prate naše ponašanje.\nMožda će neko pomisliti kako zvaničnici nisu imali dovoljno vremena da ljudima objasne smisao pametnog video nadzora. Ipak, to nije tačno jer su razgovori o tome počeli još pre osam godina, a pojačani su 2014. kada je zaključen memorandum o razumevanju sa kompanijom Huawei koji se odnosi na korake u realizaciji video nadzora. Nebojša Stefanović je te godine postao ministar unutrašnjih poslova.\nMinistarstvo unutrašnjih poslova je tri godine kasnije zaključilo sporazum o strateškom partnerstvu za uvođenje sistema video nadzora „Bezbedan grad“ sa kompanijom Huawei. Vlada Republike Srbije je svojim zaključkom dala saglasnost ovom sporazumu, kako bi budžetskim novcem mogle da se ispune ugovorne obaveze za nabavku sistema video nadzora na osnovu kapitalnog projekta „Video nadzor u saobraćaju - faza II“.\nSituacija bi bila bolja da je barem tokom prethodnih pet godina Ministarstvo unutrašnjih poslova zajedno sa Poverenikom za informacije od javnog značaja i zaštitu podataka o ličnosti procenilo uvođenje video nadzora i otklonilo sve dileme u vezi sa njegovim uticajem na privatnost građana. Civilno društvo je moglo da bude partner u ovoj priči pod uslovom da su bile planirane javne konsultacije. O zaštiti privatnosti se nije govorilo sve do momenta kada se javnost upitala kako će Ministarstvo čuvati lične podatke građana.\nStanje i dalje može da se popravi ako i kada se utvrdi koja oprema za video nadzor se nabavlja, koliko to košta građane Srbije, gde se ona postavlja i na koji način će se obrađivati i štititi podaci o ličnosti. Ako je tako lakše, ove informacije može da objavi i i Huawei. Postoje nezavisne državne institucije, organizacije i pojedinci koji će pokušati da ovu tematiku približe građanima. Naravno, bolje bi bilo da to učini Ministarstvo unutrašnjih poslova.


'Jedan od pet miliona': Toalet papirom na Predsedništvo Srbije\nToalet papir za Predsedništvo Srbije\nBacanjem brojnih rolni toalet papira na zgradu Predsedništva završen je večeras protest "Jedan od pet miliona" na kojem je istaknuto da mnogi mediji služe vlastima "kao sredstvo propagande i odmazde".\nOrganizator protesta je, podelivši rolne, poručio učesnicima protesta da gađanjem sedišta predsednika države Aleksandra Vučića "obrišu sve njegove laži i obmane, da obrišu Srpsku naprednu stranku".\nNaredni protest zakazan je za subotu, ali na Platou, ispred Filozofskog fakuleta, gde su prvobitno i počeli, ali su zbog radova u centru grada premešteni kod Terazijske česme.\nPre nego su ovako zasuli zgradu Predsedništva, učenisnici protesta došli su do zgrade Radio televizije Srbije gde su skandirali "RTS je SNS" i izlepili ulaz ove medijske kuće velikim grafikonima sa istraživanjima Birodi-ja o zastupljenosti političara u njenim programima tokom izborne kampanje.\n"Nadamo se da će RTS konačno početi da radi svoj posao", obratio se jedan od organizatora protesta, Srđan Marković, navodeći da istraživanje dokazuje ono što i okupljeni skandiraju.\nNa početku protesta, kod Terazijske česme, Direktor Biroa za društvena istraživanja (BIRODI) Zoran Gavrilović izjavio je da Regulatorno telo za elektronske medije (REM) i vlast zajedno krše Ustav Srbije koji garantuje gradjanima da budu objektivno informisani.\n"Mediji danas služe za propagandu i odmazdu i to nisu uslovi za demokratske izbore", rekao je Gavrilović na protestu "Jedan od pet miliona" u Beogradu.\nGavrilović, koji je deo stručnog tima protesta, rekao je da nema demokratskih izbora ako gradjani ne znaju ko su vlasnici medija.\nPosle govora Gavrilovića okupljeni gradjani su sa Terazija krenuli ka rekonstruisanom i danas otvorenom Trgu republike gde im se obratio predsednik opštine Stari grad Marko Bastać.\nBastać je rekao da je vlast danas na trg, gde je bilo sukoba pripadnika vlasti i opozicije, poslala "batinaše i pajace" označavajući kao odgovorne predsednika Srbije Aleksandra Vučiča i zamenika gradonačelnika Beograda Gorana Vesića.\nOn je rekao da vlast neće uspeti da ugasi protest već da će, kada dodje vreme, aktuelna vlast odgovarati za sve što je činila.\nOkupljeni na protestu koji je nosio naziv "Javni servis pripada nama, a ne tebi, Aleksandre Vučiću" su se uputili ka zgradi RTS i REM-a a skup je završen ispred predsedništva i to zdanje su gađali toalet papirom "kao simbol upotrebne vrednosti svega što ova vlast proizvodi".\nOrganizatori protesta su oblepili zgradu RTS-a plakatima sa istraživanjima Boroa za društvena istraživanja (BIRODI) o zastupljenosti predsedničkih kandidata na RTS-u tokom izbora. Na pojedinim plakatima je prikazano da je predsednik Srbije Aleksandar Vučić bio najzastupljeniji kandidat na javnom servisu tokom predsedničkih izbora 2017. godine.\nProtest „Jedan od pet miliona“ ispred Predsedništva Srbije 10. avgusta ove godine završio se incidentom, a napeta atmosfera nastala je kada su organizatori protesta pokušali da probiju metalnu ogradu ispred zgrade Predsedništva kako bi predsedniku Aleksandru Vučiću ostavili zahteve za slobodne i fer izbore. Pripadnici obezbeđenja su tada upotrebili fizičku silu prema jednom od organizatora protesta Srđanu Markoviću koji je preskočio ogradu.\nOrganizatori protesta tada su naveli da je obezbeđenje, koje su činili predstavnici Vojske Srbije, prekomerno upotrebili silu protiv demonstranata, dok je predsednik Vučić naveo da je Vojska reagovala po zakonu.\nNaredne subote, na protestu 17. avgusta, zgradu Predsedništva čuvalo je nekoliko pripadnica Specijalne jedinice Vojne policije poznate pod nazivom Kobre. Ograda ispred Predsedništva u međuvremenu je uklonjena.\nDrugi veliki incident tokom protesta u Beogradu dogodio se sredinom marta 2019, kada je deo demonstranata ušao u zgradu RTS-a i kada su, kako tvrde opozicioni lideri, pripadnici Žandarmerije upotrebili prekomernu silu. Iz Vlade Srbije su tada poručili da država neće tolerisati nasilje.\nAntivladini građanski protesti u Beogradu traju od 8. decembra 2018. godine, a prvi protest pod nazivom „Stop krvavim košuljama“ održan je zbog napada na lidera „Levice Srbije“ Borka Stefanovića 23. novembra 2018. u Kruševcu, gradu u Zapadnoj Srbiji 200 kilometara udaljenom od Beograda. Protesti su u međuvremenu promenili naziv u „Jedan od pet miliona“ posle izjave predsednika Srbije Aleksandra Vučića: „Nek' vas se skupi i pet miliona, nijedan zahtev neću da ispunim".


Lidl otvorio tri nove prodavnice - Market Network Market Network\nKako je pred nama period praznovanja, u pogledu asortimana Lidl je uveo novine – Deluxe proizvode koji će na raspolaganju biti samo u periodu do kraja godine. U svim Lidl prodavnicama širom Srbije ekskluzivni Deluxe specijaliteti prvoklasnog kvaliteta omogućavaju da nesvakidašnji ukusi budu dostupni svima. Deluxe asortiman nudi izbor jela i priloga koji će dočarati svečanu prazničnu trpezu visokog kvaliteta po povoljnim cenama, od klasičnog pečenja sa tradicionalnim prilozima, preko posnih kombinacija sa ribom do nesvakidašnjeg menija za one koji su spremni da isprobaju nove ukuse. Tako, Deluxe asortiman nudi, između ostalog, veliki izbor vrhunskih pršuta iz Španije ili Italije, mešavinu lignji, dagnji i škampa za ljubitelje morskih plodova, kao i Deluxe poslastice koje ne zahtevaju dodatnu pripremu.\nKompanije Delta DMD i GSK otpočele saradnju u oblasti distribucije


MALI PROJEKTI ZNAČAJNI ZA LJUDE: Nove investicije u Rakovici, u Viševačkoj ulici uskoro i park (FOTO) | Najnovije vesti - Srbija danas\n12.06.2021. • 15:44 Srbija Danas\nGrad Beograd zajedno sa građanima uređuje grad.\nZamenik gradonačelnika Beograda Goran Vesić prisustvovao je danas asfaltiranju Viševačke ulice u Rakovici i najavio da će u tom delu opštine u narednih nekoliko meseci biti izgrađen i park. Obilasku su prisustvovali i državni sekretar u Ministarstvu unutrašnjih poslova Milosav Miličković, član Gradskog veća Filip Marjanović, predsednik Opštine Rakovica Miloš Simić i direktor JKP "Beograd put" Ivan Tejić.\nVesić je rekao da je to što se danas vidi u Viševačkoj ulici najbolji primer kako zajedno sa građanima može da se uređuje grad.\n- Ovo je jedan od lepših krajeva Beograda u koji ne dolazi mnogo ljudi, ali je zaista bio trenutak da on bude uređen. Predstavnici Opštine Rakovica dobili su zahtev građana da se uredi osam ulica. Trenutno asfaltiramo četiri ulice, Viševačku, Mile Dimić, Kraljice Jelene i Janković Stojana, a posle toga ćemo raditi još četiri ulice - istakao je Vesić.\nPrema njegovim rečima, u narednih nekoliko meseci, do jeseni, biće urađen i park u Viševačkoj ulici.\n- Zemlja pripada Železnici, mi smo dobili saglasnost od njih da iskoristimo ovu zemlju i da ljudima ovde uradimo park. Razgovaraćemo sa Železnicama da se uradi i pasarela kako bi građani brže i lakše prešli u drugi deo Rakovice gde se nalazi šoping centar - naveo je Vesić.\nPričali smo i o prakinzima, kako možemo da uredimo krovove na nekim zgradama i ovo najbolje govori kako zajedno možemo da uređujemo Beograd, dodao je Vesić i istakao da je najvažnija politika koja može da se ponudi Beograđankama i Beograđanima da tamo gde žive imaju viši komfor života.\n- Kada budu imali urađenu ulicu, parkinge, pasarelu njihov komfor života će biti viši i osećaće se da su Beograđani isto koliko i građani u nekim drugim delovima grada. To pokazuje da osim velikih projekata moramo da imamo i male projekte koji ljudima podižu kvalitet života. Kada pričamo o razvoju Beograda najčešće se govori o velikim projektima, što je normalno, ali ima stotine malih projekata koji su podjednako važni, ali za ljude koji ovde žive su najvažniji - istakao je Vesić.\n- Dogovorio sam se sa meštanima da, kada se ovaj park završi na jesen, sednemo i dogovorimo šta još možemo da uradimo za ovaj kraj, što je i princip po kome radimo - naveo je Vesić i zaključio da je takav način rada jedino normalna i dobra politika.\nzamenik gradonačelnika Goran Vesić Rakovica asfaltiranje projekat


Sprečeno krijumčarenje cigareta, dok su Nemcu oduzeti pištolj i municija na granici BiH\nPripadnici Granične policije BiH otkrili su 3.542 kutije cigareta bez akciznih markica u vozilu "fijat" na graničnom prelazu Gradiška, na izlazu iz BiH, saopšteno je iz ove policijske službe.\nPrilikom jučerašnje kontrole uočene su prepravke na donjem delu vozila registarskih oznaka BiH, te korištenjem endoskopa otkrivene cigarete "ef-em" i "merlin" bez akciznih markica.\nProtiv vozača čiji su inicijali P.D. (40), državljanina BiH, biće predat izveštaj Tužilaštvu BiH zbog sumnje da je počinio krivično delo krijumčarenje.\nIstog dana tokom kontrole "volva" nemačkih registarskih oznaka službenici Jedinice granične policije Gradiška otkrili su pištolj "karera" ispod zadnjeg sjedišta, a privremeno je oduzeto i 14 komada municije kalibra 7,65 milimetara.\nUhapšen je vozač, četrdesetogodišnji državljanin Nemačke čiji su inicijali L.J, protiv koga će Tužilaštvu BiH biti predat izveštaj zbog sumnje da je počinio krivično delo nedozvoljena proizvodnja i promet oružja i eksplozivnih naprava, navodi se u saopštenju.


Amerika se i nacizmom bori protiv Rusije - 19.11.2017, Sputnik Srbija\nAmerika se i nacizmom bori protiv Rusije\nZbog čega SAD ne podržavaju ruski predlog rezolucije o osudi nacizma u Savetu bezbednosti UN i zbog čega je takav američki stav možda i dobar. 19.11.2017, Sputnik Srbija\nanalize i mišljenja, komentari i analitika, saša adamović, sergej sudakov, un, savet bezbednosti un, sad ne podržavaju ruski predlog rezolucije protiv nacizma u sbun, evropska unija (eu)\n21:58 19.11.2017 (Osveženo: 13:47 11.10.2021)\nZbog čega SAD ne podržavaju ruski predlog rezolucije o osudi nacizma u Savetu bezbednosti UN i zbog čega je takav američki stav možda i dobar.\nSjedinjene Države neće podržati ruski predlog rezolucije u Savetu bezbednosti UN o osudi veličanja nacizma zbog, kako je rečeno, zaštite slobode govora i drugih problema sa tim dokumentom.\nRuskim predlogom rezolucije pozivaju se sve članice UN da zabrane pronacistički govor i pronacističke organizacije, kao i da se primene ograničenja kada su u pitanju nastupi u nacionalnim parlamentima.\nRusija razmatra uvođenje sankcija protiv država koje podržavaju nacizam\n20 Maj 2015, 12:10\nAmeričke novinske agencije navode da takvu rezoluciju nije moguće primeniti u SAD zbog 1. Amandmana Ustava, koji garantuje apsolutnu slobodu govora.\nKada se govori o 1. Amandmanu, treba imati u vidu koliko on znači za američku pravnu i političku tradiciju, kaže istoričar Saša Adamović.\n„U Americi se jako drži do Ustava, a pogotovo do amandmana koji se bave jako važnim temama, a jedan od najvažnijih je taj koji garantuje slobodu govora. U tom smislu, sasvim je logično da SAD u ovom slučaju, poštujući amandmane na svoj Ustav, kao što su to i u nekim drugim prilikama radile, a pogotovo sada, kada je na čelu države Donald Tramp, koji i inače ima skepsu prema UN i odlukama i rezolucijama koje ta organizacija donosi, neće podržati antinacističku rezoluciju“, kaže Adamović.\nMeđutim, profesor moskovske Akademije vojnih nauka Sergej Sudakov kaže da je sloboda govora samo izgovor Americi da ne podrži antinacističku rezoluciju. SAD se bore protiv Rusije kao naslednice SSSR-a, a njihovi najvažniji saveznici u tome su pribaltičke države i Ukrajina, u kojima se nacizam uveliko veliča, kao i Poljska, koja je, kako Sudakov kaže, na korak od veličanja nacizma.\n„Naravno da SAD ne mogu da podrže rezoluciju o veličanju nacizma, jer upravo ovo veličanje udaljava pojedine bivše sovjetske republike od Rusije. Amerikanci to odlično shvataju i zato ohrabruju te zemlje kako bi se produbio jaz između Rusije i njih. Američko prihvatanje rezolucije stvorilo bi uslove za buduće pomirenje Rusije, Ukrajine i drugih zemalja. Naravno da to nije u interesu Vašingtona, koji sada pruža baltičkim državama ideološku podršku, a sutra će, zauzvrat, u tim zemljama rasporediti veliki vojni kontingent. Stoga, može se reći da je za SAD veličanje nacizma dobar instrument za stvaranje neprijatelja Rusije“, objašnjava Sudakov.\nAdamović, međutim, navodi i razloge zbog kojih je dobro što Amerika ne podržava ruski predlog rezolucije protiv veličanja nacizma. Takva rezolucija bi u novim prilikama u svetu mogla da bude i zloupotrebljena, tvrdi Adamović.\nNacizam u EU — može li mu se stati na kraj (audio)\n29 Jul 2016, 15:01\nOptužbe za nacizam i fašizam u današnje vreme najčešće se upotrebljavaju protiv, kako Adamović kaže, neposlušnih lidera zemalja kojima je, kako kaže, stalo do suvereniteta sopstvene države.\nMeđu takve lidere spadaju mađarski premijer Viktor Orban, predsednica francuskog Nacionalnog fronta Marin le Pen, holandski političar Gert Vilders, turski predsednik Redžep Tajip Erdogan…\n„Danas te optužbe globalista za fašizam i nacizam najčešće služe za diskvalifikaciju i ućutkivanje političkih neprijatelja. Da dodam još da je percepcija globalističkih centara moći da je današnja Putinova Rusija zapravo jedna konzervativna hrišćanska država suverene demokratije i zato nije neobično i nije retko da zapadni globalistički mediji i samog Vladimira Putina nazivaju Hitlerom“, objašnjava Adamović.\nSAD ne podržavaju ruski predlog rezolucije protiv nacizma u SBUN


Wall Street: Indeksi pod pritiskom zbog pada zdravstvenog sektora – Bankar.me\nApril 18, 2019 BERZA, SAD, SVIJET Leave a comment\nDow Jones oslabio je 3 boda ili 0,01 posto, na 26.449 bodova, dok je S&P 500 skliznuo 0,23 posto, na 2.900 bodova, a Nasdaq indeks 0,05 posto, na 7.996 bodova.\nOd 11 najvažnijih sektora S&P 500 indeksa u šest su juče cijene dionica porasle, a najviše su pale u zdravstvenom sektoru, za 2,9 posto.\nTo je posljedica zabrinutosti ulagača zbog moguće nove regulacije u zdravstvenom sektoru. Cijene dionica UnitedHealtha, Pfizera, Mercka i Abbott Laboratories pale su između 1,9 i 4,7 posto.\n„Kompanije su zabrinute jer prijedlog ′Medicare for all′ senatora Bernija Sandersa privlači pažnju. Neke su kompanije izvijestile o boljim poslovnim rezultatima nego što se očekivalo ili povećale procjene, no cijene njihovih dionica ipak su pale zbog moguće nove regulacije”, kaže Jim Bell, predsjednik u tvrtki Bell Investment Advisors.\nS druge strane, podršku tržištu pružio je podatak o rastu kineske ekonomije u prvom tromjesečju za 6,4 posto, što je ista stopa rasta kao u prethodnom kvartalu i malo iznad procjena analitičara. To podržava nadu ulagača da se rast druge po veličine svjetske ekonomije stabilizuje nakon duljeg razdoblja usporavanja rasta.\nNa evropskim su berzama cijene dionica juče porasle. Londonski FTSE indeks ojačao je 0,02 posto, na 7.471 bod, dok je frankfurtski DAX porastao 0,43 posto, na 12.153 boda, a pariški CAC 0,62 posto, na 5.563 boda.\nPrevious Beč će dobiti prvu ulicu s mogućnošću regulacije temperature vazduha\nSljedeći Stigao Audi S5 (foto)\nNovoizabrani predsjednik SAD Džozef Bajden predstavio je predlog stimulativnog paketa, navodeći da su smjele investicije …


IT MENADŽMENT - UPRAVLJANJE SERVISIMA\nIzraz menadžment IT servisa (IT Service Management – ITSM) koristi se na različite načine od strane različitih menadžerskih okvira i organizacija, koje žele da savladaju i unapređuju svoje upravljanje IT servisima. Osnovni elementi većine definicija ITSM su:\nOpis zahtevanih procesa za podršku i isporuku IT servisa kupcima,\nKao osnovna svrha navodi se podrška i isporuka IT servisa koji su potrebni organizaciji kako bi ostvarila svoje poslovne ciljeve,\nDefinicija uloga i odgovornosti lica uključenih u ITSM, uključujući osoblje, kupce i ostale akcionare,\nMenadžment eksternih dobavljača (partnera) koji su uključeni u podršku i isporuku tehnologije i proizvoda koje podržava i isporučuje IT.\nKombinacija ovih elemanata omogućava IT organizaciji da podrži i isporuči kvalitetan IT servis koji je u skladu sa posebnim poslovnim potrebama i zahtevima.\nISO/IEC 20000 je međunarodni standard za procese menadžmenta IT servisa. ISO/IEC 20000 pruža priznatu certifikaciju sa kojom organizacija može da potvrdi svojim klijentima da njeni procesi menadžmenta IT servisa predstavljaju najbolju praksu.\nSvrha ISO/IEC 20000 jeste promovisanje usvajanja pristupa integrisanih procesa, i sprovođenje efektivnog menadžmenta IT servisa u skladu sa zahtevima poslovanja i kupaca. Interes za ISO/IEC 20000 je velik, jer predstavlja priznato sredstvo za vrednovanje isporuke IT procesa poslovanju. Predstavlja tehnologiju i sektor koji je nezavisan i relevantan, kako javnim, tako i privatnim organizacijama.


2019 - Страница 22 од 37 - SAVEZ SINDIKATA REPUBLIKE SRPSKE\nSjednica Izvršnog odbora Sindikata obrazovanja, nauke i kulture Republike Srpske, biće održana sutra 19. juna 2019. godine u Domu sindikata u Banjaluci. Tim povodom predsjednik Sindikata obrazovanja, nauke i kulture Republike Srpske Dragan Gnjatić sa [opširnije]\nDelegacija Sindikata metalske industrije i rudarstva Republike Srpske u posjeti „IF Metal“ Švedska\nDelegacija Sindikata metalske industrije i rudarstva Republike Srpske učestvovala je u posjeti IF METAL Švedska zajedno sa delegacijom Sindikata metalaca Vojvodine u sklopu zajedničkog projekta „Sindikat bez granica“. U delegaciji Sindikata metalske industrije i rudarstva [opširnije]\nDana 10.06.2019. godine održan je sastanak sindikalnog odbora „KOSMOS“ Banjaluka sa direktorom preduzeća Dušanom Vješticom i tehničkim direktorom Nenadom Bukejlovićem. Sastanku je prisustvovao i Tane Peulić, predsjednik Sindikata metalske industrije i rudarstva Republike Srpske. Na [opširnije]\nJednočasovni štrajk upozorenja radnika Instituta za urbanizam, građevinarstvo i ekologiju\nRadnici Instituta za urbanizam, građevinarstvo i ekologiju održali su jednočasovni štrajk upozorenja, jer im uprava duguje sedam plata, a doprinosi im nisu uplaćeni već nekoliko godina.Traže izmirenje dugovanja po osnovu plata, doprinosa i regresa, a [opširnije]\nPredsjednica Saveza sindikata Republike Srpske Ranka Mišić razgovarala sa premijerom Radovanom Viškovićem\nDana, 31.05.2019. godine održan je sastanak predstavnika Ministarstva pravde u Vladi RS sa Republičkim odborom Sindikata pravosuđa RS. Na sastanku je konstatovano da je ministarstvo pravde uputilo u Skupštinsku proceduru prijedlog izmjena i dopuna Zakona [opširnije]\nPredsjednica Sindikata radnika građevinarstva i stambeno-komunalne djelatnosti Republike Srpske, Dragana Vrabičić sa saradnicima, održaće sutra 4. juna 2019. godine, u 12,30 časova, konferenciju za štampu u prostorijama JU „IUGERS“ , bivši Institut za ispitivanje materijala [opširnije]


Svaka godina prevremene penzije radnika košta značajno - RTV Santos\nProcenjuje se da sve više građana razmišlja o prevremenoj penziji, odnosno svaki četvrti radnik u Srbiji ili oko 700.000 zaposlenih, ali i da je daleko manje onih koji se na kraju i usude na penzionisanje pre 65. odnosno 62. godine. Razlog je konačna „cena“, jer svaka godina prevremene penzije radnika u proseku košta pet hiljada mesečno. Šta pokazuje prevremeno penzionisanje na primeru dva vozača autobusa koja su tokom karijere zarađivala prosečnu republičku zaradu, a koja se od 2008. do danas kretala u rasponu od 38.000 dinara do 49.700 dinara. Prvi vozač Marko je počeo da radi u 25. godini, radio je 40 godina i penzionisao se u svojoj 65. godini sa penzijom od oko 30.890 dinara mesečno. Drugi vozač, Petar, koji je počeo da radi u svojoj 20. godini i radio isto 40 godina, odlučio se za prevremeno penzionisanje. U penziju je otišao pet godina ranije, kada je napunio 60 godina, i mesečno je od PIO fonda dobijao 24.590 dinara. Razlika u njihovim penzijama je 6.300 dinara mesečno, odnosno 75.600 dinara godišnje.\n„Prevremeno penzionisanje i godišnja umanjenja koja ono povlači sa sobom, treba posmatrati nekao kaznu, već kao dodatnu mogućnost i fleksibilnost da građani planiraju svoju penziju u skladu sa svojim mogućnostima i prioritetima. U suprotnom, građani bi bili primorani da se penzionišu isključivo u redovnoj starosnoj dobi od 65 godina, iako bi možda mogli i želeli da se, na osnovu radnog staža, penzionišu ranije„, ocenjuje za „Blic“ član Fiskalnog saveta Nikola Altiparmakov. Umanjenje penzije za one koji se penzionišu pre starosne granice uobičajeno je i u penzionim sistemima u Evropi. Naspram Srbije, gde kazneni poeni iznose 0,34 odsto mesečno, u Nemačkoj i Sloveniji kazneni poeni iznose 0,3 procenta mesečno, 0,5 u Portugaliji i Slovačkoj, a 0,4 u Finskoj, Estoniji i Litvaniji. Mađarska je 2012. godine ukinula prevremeno penionisanje, a penzionisanje pre starosne granice nije dozvoljeno ni u Makedoniji.\nPrethodnoPostignuta saglasnost između Vlade i sindikata RGZ-a o prekidu štrajka\nSledećeZimska škola znanja za poljoprivrednike


Nesreća se dogodila u 9.45 časova kada je službeni "audi", koji je bio na začelju kolone Dodikove pratnje, s puta izgurao "reno" koji je završio na livadi.\nU sletanju lakše su povređeni vozač E.E. i suvozač E.E. iz "renoa", dok su ljudi iz pratnje srpskog člana Predsedništva BiH prošli bez povreda. Vozilo u kojem je bio Dodik bilo je ispred i nije učestvovalo u nezgodi.\nPU Prijedor saopštila je da je uviđajem utvrđeno da je u saobraćajnoj nezgodi učestvovalo lice E.E. iz Kamičana upravljajući "renoom" i službeno vozilo koje se nalazilo u koloni pratnje štićene ličnosti i obezbeđivalo začelje štićene kolone.\n- Nakon utvrđivanja odgovornosti za počinjeni prekršaj iz oblasti bezbednosti saobraćaja i prouzrokovanje saobraćajne nezgode, nadležnom sudu biće dostavljen zahtev za pokretanje prekršajnog postupka - rekla je portparol PU Prijedor Zvezdana Alendarević.\nInače, lider SNSD jutros je otputovao u Prijedor kako bi prisustvovao početku predizborne kampanje na prevremenim izborima za gradonačelnika Prijedora.\nPrijedor Milorad Dodik saobraćajna nesreća Republika Srpska Republika Srpska vesti


Mladi pevač doživeo je veoma prijatno iznenađenje.\nPevač Sloba Radanović prezadovoljan je time što je pozvan da peva na venčanju sina folk pevačice Svetlane Cece Ražnatović Veljka Ražnatovića, koji će svoju trudnu izabranicu Bogdanu Rodić oženiti 24. novembra ove godine, kako piše Srpski telegraf.\n— On prosto obožava Cecu i za njega je to bio poziv koji se ne odbija, iako je tog dana trebalo da peva u jednom klubu. Sloba nije morao da kontaktira ni svog menadžera, već je bez njega rekao da će mu biti čast da ulepša slavlje u poznatoj porodici — istakao je za ovaj list izvor blizak pevaču.\nUz Radanovića, koji je popularnost stekao u rijaliitiju Zadruga, pevaće i Aleksandra Mladenović, koja je rekla da je spremna da mladencima i njihovim gostima ispuni sve muzičke želje budući da je Ceca oduvek njen uzor.\nTAGOVI: Svet poznatihsvakodnevnica poznatihživot poznatihSloba RadanovićVeljko RažnatovićSvetlana Ceca RažnatovićBogdana RODIĆBogdana RodićAleksandra MladenovićiznenađenjeVenčanjesvadba


Dvorski kompleks na Dedinju: Turistička sezona 2018 - Dan u Beogradu\nNaslovna » Turizam » Volim Beograd » Dvorski kompleks na Dedinju: Turistička sezona 2018\nDvorski kompleks na Dedinju - turistiÄke posete\nNeko drugi 20. april 2018. Volim Beograd Postavite komentar\n– Zadovoljstvo mi je što imamo priliku da otvorimo još jednu turističku sezonu i što će naši građani, kao i svi turisti, i ove godine uživati u obilascima dvorova. Istorija i uspomene dvorskog kompleksa su nepresušne i veoma je važno da ih prenesemo na mlade naraštaje i edukujemo ih. Nažalost, čest je slučaj da naši građani nisu informisani o važnim umetničkim delima koja se ovde nalaze, a turističke ture su odlična prilika da ih vide uživo i nauče nešto novo – istakao je prestolonaslednik Aleksandar.\nDvorski kompleks na Dedinju – sredom i vikendom\nTuristička organizacija Beograda (TOB) organizovaće posete kraljevskim dvorovima svake srede, subote i nedelje, sa organizovanim autobuskim prevozom.\nPostoji i mogućnost organizacije grupnih poseta tokom radnih dana uz prethodnu najavu.\nŠkole, studentske organizacije i penzionerska udruženja dvorove na Dedinju mogu posetiti u okviru grupnih poseta svakog radnog dana u terminima od 10.00 do 14.00 uz obaveznu najavu na broj 011/3064-050 ili putem e-pošte: kancelarija@dvor.rs. Jedna grupa može da bude sačinjena od najmanje 15 i najviše 50 posetilaca.\nRazgledanje Dvorskog kompleksa je jedan od najposećenijih turističkih programa koji se realizuje već 14 godina.\nZa sve informacije i rezervacije posetioci se mogu obratiti Turističkom informativnom centru u Beogradu, Knez Mihailova 56; broj telefona je 011/2622-798, e-mail: bginfo.knezmihailova@tob.rs. (danubeogradu.rs)\nTagovibeograd dedinje dvorski kompleks na dedinju razgledanja beograda turizam volim beograd\nPrethodni Fudbal: Super liga Srbije 2017/18, 32. i 33. kolo\nSledeći Opera „Toska“ u Sava centru


Futuristička jahta ciriške kompanije “SolarImpact Yacht AG” može da otplovi ceo svet, a da pritom ne mora nijednom da se zaustavi da bi sipala gorivo.\nDelo švajcarskih kreatora kreće se na solarni pogon, a dugotrajnu plovidibu omogućavaju solarne ploče dovoljne da pokriju teniski teren.\nKako će izgledati i šta će sve sadržati, detaljnije pogledajte u našoj galeriji.\nVIDEO: Pogledajte Tesline solarne panele koji osvajaju svet\nPored kabine za malobrojnu posadu, na brodu ima mesta za još deset putnika, koji su smešteni u četiri dvokrevetne prostorije. Plovilom upravlja samo jedna osoba, jer veliki deo posla preuzima veštačka inteligencija.\nKompanija još nije otkrila koliko će jahta koštati, niti kada će se pojaviti na tržištu.\nBaterija od 800 kW omogućava deset sati neprekidne plovidbe, ali se vreme može produžiti zahvaljući sunčevoj energiji. Solarne ploče na krovu zahvataju površinu od 300 kvadratnih metara, tako da mogu da posluže kao jedini pogon ukoliko uslovi dozvole.\nJahta ima i dva dizel motora od 65 kilovata, pa je pogon zagarantovan i po oblačnom vremenu.\nOvo nije prva futuristička jahta predstavljena ove nedelje.\nTim britanskih inženjera u ponedeljak je predstavio dizajn ekološke jahte od 52 miliona dolara koja sakuplja i reciklira plastiku iz okeana.\n“Ocean Saviour” može da sakupi neverovatnih pet tona plastičnog otpada dnevno i biće prvi brod u istoriji koji prerađuje otpad iz okeana u gorivo. Nakon usitnjavanja, mlevenja i prerade otpad se potpuno uništava uz minimalno zagađenje atmosfere.\nSedamdeset metara duga “kombinovana morska žetelica”, kako je nazivaju, ima dva krila sa strane koja usmeravaju prljavštinu u specijalni kanal. Na taj način, otpad će biti biti ubacivan na Ocean Saviour, gde će biti recikliran.\nDobijen proizvod služiće za pogon broda.


Zadržavanje - Blic Online\nNiske temperature i oblačnost prate ovo popodne, a pojačan tok saobraćaja je moguć na obilaznici oko Beograda, dok je više vozila i na najfrekfetnijim putnim pravcima, saoptio je AMSS.\nSaobraćaj je umerenog intenziteta i odvija se bez zastoja van gradova i naselja, a vremenski uslovi su dobri, saopštio je AMSS.\nPojačan intezitet saobraćaja se može očekivati i u poslepodnevnim časovima kada se zbog špica stvaraju kolone na putevima, saopštio je AMSS.\nU Srbiji se večeras očekuje pojačan saobraćaj na prilaznim putevima većim gradovima, a naročito ka Beogradu iz pravca niškog ili auto-puta Miloš Veliki, saopštio je Auto-moto savez Srbije (AMSS).\nTeretna vozila na Horgošu, na izlazu, danas čekaju 360 minuta, kao i na Batrovcima.\nNa svim najfrekventnijim graničnim prelazima danas posle podne pojačan je saobraćaj, sa čekanjem od sat do dva sata, budući da je kraj vikenda i godišnjih odmora, saopštio je Auto-moto savez Srbije (AMSS).\nAMSS: Pojačan saobraćaj, zadržavanje na granicama do sat vremena\nU Srbiji je shodno vikendu, kraju letnje sezone kao i početku školske godine, ovog popodneva očekivano pojačan saobraćaj na najfrekventnijim putevima i graničnim prelazima.\nAMSS: Na graničnim prelazima vozila čekaju od 20 do 120 minuta\nOvog popodneva prvog radnog dana u nedelji saobraćaj je pojačanog inteziteta na našim glavnim putnim pravcima. Srazmerno vremenskim prilikama i gustini saobraćaja vozačima AMSS savetuje da budu obazrivi i strpljivi u vožnji, a ako osete umor da zaustave auto na prvom odmaralištu i odmore se od vožnje.\nAMSS: Saobraćaj osetno pojačan, na Horgošu se čeka pet sati\nSaobraćaj je večeras osetno pojačan na gotovo svim glavnim putnim pravcima, a na graničnim prelazima najveće gužve su na Horgošu, gde putnički automobili na izlazak iz Srbije čekaju pet sati, i na Horgošu 2 i Bajmoku, gde su zadržavanja po tri sata.\nDrugi dan vikenda u julu donosi očekivano pojačan intenzitet saobraćaja na autoputevima koji iz pravca Mađarske i Hrvatske koji vode vode ka Bugarskoj i Makedoniji, saopštio je AMSS.\nStrpljenje, klima uređaj i tečnost za rashlađivanje su tri neophodne stvari koje treba da ima svaki srpski turista koji se otisnuo na put ka nekoj primorskoj destinaciji budući da su gužve na graničnim prelazima za izlazak iz Srbije ogromne, kolone kilometarske, a čekanje višesatno.\nAMSS: Pojačan saobraćaj, na graničnim prelazima čekaju i putnička i teretna vozila\nAMSS: Prometnije na putevima ka Crnoj Gori, Makedoniji i Bugarskoj\nNa kraju radne nedelje, a pred početak letnje turističke sezone, očekuje se veći broj vozila i pojačan intenzitet saobraćaja na autoputevima i putevima koji vode ka Crnoj Gori, Makedoniji i Bugarskoj, saopštio je jutros Auto-moto savez Srbije (AMSS).\nPOSLEDNJA INFORMACIJA Saobraćaj umeren, nema čekanja za izlazu iz Srbije\nSaobraćaj se na glavnim putnim pravcima u Srbiji odvija umerenim intezitetom, bez zastoja i prekida, ali usporeno, na onim deonicama na kojima su radovi u toku.\nZbog najavljenih padavina neophodan oprez u vožnji\nU pojedinim delovima zemlje danas se očekuju padavine, a AMSS upozorava vozače na opasnost prelaska sa suvih na mokre kolovoze jer tada brzina uglavnom nije prilagođena uslovima na putu, što je čest uzrok saobraćajnih nezgoda.\n"NEMOGUĆE GARANTOVATI DA NEĆE OTIĆI" Poslodavci se obrazovanjem zaposlenih bore protiv napuštanja BiH\nPoslodavci u Srpskoj i BiH sve su svesniji potrebe da ulažu, kako u razvoj, tako i u obrazovanje svojih zaposlenih. Mnogi to shvataju kao neminovnost, te način da u ovim uslovima zadrže radnike.\nMLATILI GA, PA POBEGLI Nasilnici koji su pretuklii srednjoškolca u pritvoru, a jedan je VEĆ POZNAT POLICIJI\nDvojici muškaraca iz Zaječara, Nenadu N. i Davidu A. koji su, kako se sumnja, pretukli učenika Borisa Brnzanovića (18) u Zaječaru, Osnovno javno tužilaštvo odredilo je zadržavanje od 48 sati radi saslušanja zbog krivičnog dela nаsilničko ponаšаnje. Očekuje se da uskoro bude poznat i stepen Brnzanovićevih povreda, na osnovu čega će tužilac odlučiti o daljem postupanju.\nPorast temperature, jak vetar i kratkotrajna kiša u pojedinim krajevima danas će pojačati topljenje snenog pokrivača u nižim predelima, dok se na visokim planinama očekuju mećava i snežni nanosi, pa su mogući česti zastoji i obustave saobraćaja i zbog toga je neophodna oprezna vonja, saopštio je jutros Auto-moto savez Srbije (AMSS).\nSneg u većem delu Srbije, nema dužih zadržavanja putničkih vozila\nU Srbiji je jutros oblačno, u većini krajeva pada slab sneg i temperatura je nešto ispod nule, pa vozači treba vožnju maksimalno da prilagode zimskim uslovima.


UN: CAR i ruski plaćenici da prestanu da sprečavaju istrage kršenja prava\nArhiva - Oklopni transporter snaga Ujedinjenih nacij patrolira putem za koji se pretpostavlja da je bezbedan, izbegavajući puteve koji su možda minirani, u Paoui, Centralnoafrička Republika, 5. decembra 2021.\nBangi, Centralnoafrička Republika —\nZvanilčnik UN-a Jao Agbetse kaže da je vojska CaR i ruski plaćenici sprečavaju pristup istražiteljima UN i veruje se da su odgovorni za skoro polovinu kršenja prava u zemlji.\nSukobi i dalje traju u unutrašnjosti Centralnoafričke Republike, gde nacionalna vojska i ruski plaćenici gone pobunjenike koji su prošle godine napali prestonicu Bangi.\nTokom protekla četiri meseca, najmanje 229 civila je poginulo, kaže se u nedavnom izveštaju UN. Ali taj broj bi mogao da bude potcenjena, jer su istražiteljima UN onemogućeno da pristupe lokacijama na kojima su počinjeni navodni zločini.\nUN su nedavno poslale Agbetsea u Bangi sa porukom za vladu CaR: Povucite crvenu liniju koju saveznici ne mogu da pređu, rekao je on. Ako je istražiteljima UN onemogućeno da pristupe mestima na kojima su možda počinjena kršenja zakona, dodao je on, pretpostavka je da vlada ne želi da se sazna istina.\nNa pitanje zašto je Vlada CaR blokira pristup lokacijama, portparol predsednika Albert Jaloke Mokpeme upitao je zašto su UN u zemlji već osam godina, ali nisu uspele da ih zaštite od napada.\nOn je takođe rekao da su pobunjenici godinama ilegalno zauzimali rudna ležišta i eksploatisali ih za kupovinu oružja, pa je njegova vlada postupila u skladu sa tim.\nNa ponovno pitanje zašto vlada ometa pristup lokacijama, Mokpeme je rekao: "Ne sprečavamo nikoga da radi svoj posao, ali nemojte nam govoriti šta da radimo".\nStručnjaci kažu da ruski plaćenici iz privatne kompanije Grupa Vagner dobijaju ugovore za rudarenje u CaR u zamenu za njihovu vojnu podršku.\nVeruje se da je grupa Vagner povezana sa vladom ruskog predsednika Vladimira Putina.\nRat, zločini i zverstva haraju etiopskim Tigrejom\nNadbiskup Dezmont Tutu, heroj borbe protiv aparthejda, preminuo u 91. godini\nMore na libijsku obalu izbacilo tela 28 migranata\nNiger: U požaru u školi poginulo najmanje 25 dece


Foto: N.N. | Predstavom protiv predrasuda\nFaruk Halilović, Nataša Lazukić 15.11.2019 15:58\nBANJALUKA - Izvedbom pozorišne predstave "Moj otvoreni um", danas je u Domu omladine u Banjaluci svečano promovisan istoimeni projekat koji ima za cilj razbijanje stereotipa i predrasuda među mladima, u dobi od 14 do 17 godina.\nZahvaljujući glumcima koji su kroz dijalog i tri boje "šarene galaksije", žutu, plavu i crvenu, predstavili izazove s kojima se susreću građani BiH, predstava je naišla na veliko interesovanje i interakciju mladih posjetilaca, učenika OŠ "Branko Radičević" i Tehnološke škole.\nGlumci Milica Glogova, Maja Vujanović, Ljubiša Vasić i Draško Stojčević izveli su ovu predstavu, koja ima za cilj da upozna mlade sa negativnim stranama predrasuda i stereotipa koje stiču i formiraju tokom svog života, ali i da poveća razumjevanje o potencijalnim prijetnjama koje proizilaze iz njih.\n"Mi imamo želju da mlade ljude naučimo o štetnosti predrasuda i stereotipa. Ciljana publika su nam mladi ljudi od 14 do 17 godina, te je ovaj uzrast idealan za formiranje pozitivnih životnih stavova, promjene ponašanja i učenje novih stvari, tako da smo upravo njima namijenili ovu pozorišnu predstavu koju danas izvodimo prvi put", istakla je Dijana Pejić, izvršna direktorica Humanitarne organizacije "Genesis Project" Banjaluka, a koja\nje nosilac ovog projekta.\nPejićeva kaže da se ovaj projekat realizuje u saradnji sa 30 osnovnih i srednjih škola iz Banjaluke, Gradiške, Kozarske Dubice, Laktaša i Prijedora, te da bi ovu predstavu trebalo da pogleda više od 3.000 mladih.\n"Cilj ovog projekta je da se kroz kreativne dramske prikaze diskutuje i razmišlja o temama kao što su predrasude. Predrasude dolaze iz neznanja a ne iz kritičkog mišljenja. Usvajanjem znanja o različitostima među ljudima mi možemo da reagujemo i korigujemo te predrasude", kazala je za "Nezavisne" Olgica Čikić, psiholog u Građevinskoj školi Banjaluka.\nOna smatra da su religija, kultura, običaji naroda, te seksualna orjentacija neka od područja u kojima postoje određeni stereotipi i predrasude. "\nPonašanje se uči i svoje stavove formiramo kroz život", smatra Čikićeva.\nRealizaciju projekta "Moj otvoreni um" podržao je program "Bosnia and Herzegovina Resilience Initiative (BHRI)", koji sprovodi Međunarodna organizacija za migracije (IOM), uz finansijsku podršku Američke agencije za međunarodni razvoj (USAID). Planirano je da predstava do kraja projekta bude izvedena 30 puta.


Nova zgrada Zavoda za javno zdravlje u Kraljevu dobila upotrebnu dozvolu\nPOSLE decenijskih, uglavnom birokratskih peripetija, nova zgrada Zavoda za javno zdravlje (ZZJZ) u Kraljevu je konačno dobila upotrebnu dozvolu.\nNovo zdanje ZZJZ u Kraljevu, Foto G. Šljivić\nOvaj reprezentativni objekat je po najvišim svetskim standardima sagrađen na istom mestu gde je pre 11 godina, posle snažnog zemljotresa koji je 2010. zadesio kraljevački kraj, srušena stara i teško oštećena zgrada ove ugledne zdravcistje institucistje instituje.\n– Prve dve faze izgradnje su završene do 2014. i one su, uz troškove rušenja starre zgrade te projektovanje i pripremne radove, ukupno koštale 81 Millionen Dinara. Poslednja faza je obuhvatila završetak svih radova, spoljašnje uređenje i adaptaciju pomoćnog objekta, a Kancelarija za upravljanje javnim ulaganjima je obezbedila oko 150 miliona dinara – kaže dr Aleksandar Macan, direktor ZZJZ u Kraljevu.\nKao jedna od najznačajnijih kapitalnih investicija u gradu na Ibru, nova, savremena zgrada Zavoda će raspolagati sa više od 2.000 kvadrata, a uz ambulantu za stanovnike naselja Higijenski zavod – predviđen je i pomoćni objekat u kojem. Sve to će omogućiti još kvalitetniji rad zaposlenih…\nDr. Aleksandar Macan, Foto G. Šljivić\nKako je najavljeno, posle višegodišnjeg “podstanarskog” staža, i preseljenje će se obavljati po fazama, a ako ne bude nekih nepredviđenih okolnosti – sve bi trebalo da bude završeno tokom naredna dva meseca.\n– Pre desetak dana je završen tehnički prijem i sada su u toku instalacije određenih sistema, koji će omogućiti premeštanje Zavoda sa starre lokacije u novu zgradu. Uz privođenje nameni određenih pozicija, očekujem da će sve naše službe na novoj-staroj adresi ponovo biti do početka juna – zaključuje dr Macan.\nVEĆ za nekoliko dana, u sklopu nove zgrade ZZJZ sa radom bi trebalo da počne i zdravstvena ambulanta.\n– Preseljenje iz privatnog prostora u kojem se nalazila minulih 12 godina obavićemo ovog vikenda. To je veliki posao jer imamo gotovo 6.000 zdravstvenih kartona, a tu je i zamašna medicinska oprema. Ipak, već od 4. aprila će u novom prostoru raditi tri lekarska tima, a ambulanta će pacijente primati svakog radnog dana u dve smene – kaže vd direktorke Doma zdravlja dr Mirjana Krčevinac.


MUP: Policijsko zadržavanje bivšim čelnicima RBV | Autonomija\nMUP: Policijsko zadržavanje bivšim čelnicima RBV\nOsumnjičeni za zloupotrebu službenog položaja prilikom odobravanja kredita i bankarskih garancija privrednim društvima.\nBivši predsednik Izvršnog odbora Razvojne banke Vojvodine Goran Kostić i nekadašnja članica Izvršnog odbora banke Jelene Kokelj-Protić danas su uhapšeni i određeno im je policijsko zadržavanje, saopštilo je Ministarstvo unutrašnjih poslova Srbije.\nOni su osumnjičeni za zloupotrebu službenog položaja prilikom odobravanja kredita i bankarskih garancija privrednim društvima pod kontrolom Dušana Borovice.\nReč je o firmama „Borovica transport“, „Panonija putevi“, „Sremski putevi“, „Putevi Sremska Mitrovica“, „Hidrograđevinar“ Sremska Mitrovica, „Dunav grupa agregati“ Novi Sad, „Vojvodinaput – Zrenjanin“, „Napredak“ iz Apatina i „Rumatrans“ iz Rume.\nU martu su uhapšeni predsednik Izvršnog odbora Razvojne banke Vojvodine Srđan Petrović, koji je bio i privremeni upravnik u Metals banci, Biljana Jovanović koja je bila predsednica IO i kreditnog odbora i Slobodan Bajin koji je bio član kreditnog odobra RBV. Oni su osumnjičeni da su oštetili Razvojnu banku Vojvodine za više od 25 miliona evra.


ODRŽAN SKUP PROTIV PRIVATNIH IZVRŠITELJA U ORGANIZACIJI NKPJ i SKOJ-a - KOMUNISTI PREDALI PISMO VUČIĆU\nNova komunistička partija Jugoslavije (NKPJ) i Savez komunističke omladine Jugoslavije (SKOJ) su organizovali skup u petak 14. februara protiv privatnih izvršitelja ispred zgrade Predsedništva Srbije.\nVENECUELA ODBACUJE NAPAD AMERIČKE VLADE NA VENECUELANSKU AVIOKOMPANIJU CONVIASA\nPrenosimo u celosti saopštenje koje je pre nekoliko dana izdala Vlada Venecuele povodom najnovojih bezočnih imperijalističkih napada SAD na ovu suverenu zemlju i njen narod.\nPOZDRAVNA PORUKA NKPJ-a POVODOM 90. GODINA OD OSNIVANJA KOMUNISTIČKE PARTIJE VIETNAMA (KPV)\nPovodom velikog jubileja, 90 godina od osnivanja Komunističke partije Vijentanama, Nova komunistička partija Jugoslavije (NKPJ) je prenela bratske i drugarske pozdrave komunistima i narodu Vijetnama. KPV broji skoro 4,5 miliona članova i jedna je od najvećih komunističkih partija u svetu.\nAKTIVISTI NKPJ I SKOJ-a PREDALI PISMO SKUPŠTINSKOM ODBORU\nAktivisti NKPJ i SKOJ-a su danas predali Odboru Skupštine Srbije za ustavna i zakonska pitanja zahtev za ukidanje diskriminatorskog izbornog zakona koji je na snazi u Republici Srbiji. Neposredan razlog za to je najavljeno spuštanje praga cenzusa na predstojećim republičkim izborima na 3%, što smatramo činom bezočnog obmanjivanja javnosti od strane aktuelne vlasti tobožnjim ustupcima manjim partijama radi što veće parlamentarne zastupljenosti i tih opcija. Suštinski problem se ne krije u visni cenzusa već u predizbornim odredbama koje su kranje diskrimatorske posebno prema komunistima.


GZZZ: U Beogradu prijavljena epidemija gripa - Grocka Info\nNaslovna Vesti Gradske vesti GZZZ: U Beogradu prijavljena epidemija gripa\nGZZZ: U Beogradu prijavljena epidemija gripa\nMinistarstvo zdravlja preporučilo je zdravstvenim ustanovama da smanji posete bolnicama u Beogradu, nakon što je Gradski zavod za javno zdravlje prijavio epidemiju gripa u Beogradu, rečeno je danas Tanjugu u ministarstvu. Bolnicama je preporučeno da zabrane posete u intenzivnim negama, a na ostalim odeljenjima da pacijente posećuje po jedna osoba.\nBEOGRAD – Na teritoriji Beograda prijavljena je danas epidemija gripa, a epidemilog Gradskog zavoda za javno zdravlje Garotić Ilić kaže da je u pitanju srednji intenzitet aktivnosti, te objasnila da to ne znači i da je proglašena epidemija.\nEpidemiju gripa na teritoriji Beograda prijavio je danas GŽZ Institutu za javno zdravlje Srbije “Milan Jovanović – Batut”.\n“Mi smo danas prijavili epidemiju gripa na teritortiji Beograda s obzirom na to da je na teritoriji grada registrovan srednji intenzitet aktivnosti virusa gripa”, rekla je za Tanjug Ilić.\nOna je pojasnila da prijava epidemije ne znaci i proglašenje epidemije, te da proglašenje epidemije na nivou Srbije radi Ministarstvo zdravlja na preporuku Instituta Batut.\n“Mi smo epidemiju prijavili Institutu Batut, a proglašenje ide kada je epidemija od većeg epidemiološkog i javno -zdravstvenog značaja. Tada epidemiju proglašava Ministarstvo zdavlja na predlog Instituta Batut”, precizirala je ona.\nPrijava epidemije gripa, kako kaže, ništa bitnije ne menja jer su svim zdravstvenim ustanovama još prošle nedelje predložene mere kako da se ponašaju, te da te mere ostaju na snazi i sada pri prijavi epidemije.\n“Sve zdravstvene ustanove imaju komisiju za intrahospitalne infekcije i imaju svog epidemiologa. U zavisnosti od zdravstvene ustanove , epidemiološke situacije, oni će odlučivati da li će biti ograničenih poseta ili čak zabrana poseta na odeljenjima koji su sa povećanim rizikom”, pojašnjava naša sagovornica.\n“Preporuka za vrtić je da svako dete sa simptomima koji ukazuju na respiratornu infekciju vaspitačice izoluju do dolaska roditelja”, zakljucila je naša sagovornica.\nPrethodni tekstPLIVANJE ZA ČASNI KRST U GROCKOJ – BOGOJAVLJENJE 2017: Počelo prijavljivanje plivača, ovo je zvanični plakat (FOTO+VIDEO)\nSledeći tekstBVK: Planirani radovi sutra i prekosutra na vodovodnoj mreži u Leštanima i Vinči


“PRIZNANJE KOSOVA ŠTO PRE” Vilson: Vučić bi politički preživeo takvu odluku | Ekspres.net\n“PRIZNANJE KOSOVA ŠTO PRE” Vilson: Vučić bi politički preživeo takvu odluku\nIzvršni potpredsednik Atlantskog saveta Dejmon Vilson rekao je da veruje da će Srbija priznati nezavisnost Kosova i ocenio da sada postoji istorijska šansa da dve strane postignu dogovor, uz političke lidere sa vizijom i koordinisanu podršku SAD i Evrope. On je za Glas Amerike istakao da veruje da bi Vučić “politički preživeo” kada bi priznao Kosovo.\n“Verujem da će Srbija priznati nezavisnost Kosova, ali to se neće desiti tek tako. To mora biti deo paketa koji odgovara i Srbiji. To je prilika za Srbiju da razvije svoju ekonomiju, da poboljša potencijal radne snage time što će ubrzati put ka EU. Da ne bude politički potpuno zaglavljena oko pitanja Kosova, već da bude orijentisana na to da zemlju pripremi za učešće u globalnoj ekonomiji”, rekao je Vilson.\nPovezane vesti – Intervju Dejmon Vilson: SAD treba da pokažu poštovanje prema Srbiji\nOn je ocenio da odsustvo normalizacije odnosa predstavlja prepreku Kosovu i Srbiji za “planiranje budućnosti” i dodao da kosovsko pitanje treba da bude rešeno “sada, u narednih par meseci”.\n“Ne postoji neki veštački rok, ali hitno je. Svetska ekonomija se drastično menja, i ceo ovaj deo sveta, Balkan, Kosovo i Srbija će ostati u zapećku. Postoji istorijska šansa, postoje politički lideri koji imaju viziju da to urade i da razumeju koliko je to važno. Tu je i koordinisana podrška Evrope i Vašingtona, čak i kad postoje razlike, SAD i EU žele da budu od pomoći i da poguraju da se to okonča. Sad je momenat, jer svi ulaze u izborne procese, svi žele to da završe pre nego što se pažnja usmeri na izbore”, kazao je Vilson.\nOn je naveo da je predsednik Kosova Hašim Tači “odigrao hrabru i tešku lidersku ulogu” i da “mora da ima podršku vlade” u dijalogu sa Srbijom.\nVilson je rekao da su kosovske takse na uvoz robe iz Srbije i BiH “sve mnogo poremetile” i da ih treba ukinuti, ali je dodao da “treba prekinuti i sa agresivnim pokušajima da se spreče priznanja nezavisnosti Kosova i članstvo u međunarodnim organizacijama”.\nDodao je da “misli da je predsednik Srbije Aleksandar Vučić iskreno rekao građanima koja je cena statusa kvo” i da je sada prilika da se govori o tome šta se može dobiti dogovorom, “ne samo o onome što će Kosovo ponuditi, već i o prilikama koje postaju stvarne – strane investicije, članstvo u EU, istorijsko pomirenje sa SAD”.\n“To je velika vizija koju bih voleo da prihvate srpski lideri, a američki snažno podrže”, naveo je izvršni potpredsednik Atlantskog saveta.\nPrema njegovoj oceni, Vučić bi “politički preživeo” kada bi priznao Kosovo.\n“Mislim da bi on uspeo, ako postigne istorijski dogovor, on je talentovan političar. Suština je da se to ne gleda kao gubitak za Srbiju, već da to otvara mnoge ekonomske mogućnosti za budućnost Srbije. Ako se to politički preformuliše da se shvati da je to način da Srbija preuzme kontrolu nad sopstvenom sudbinom, to svi birači žele”, rekao je Vilson.\nTags Aleksandar VučićDejmon Vilsonnormalizacija dijalogapriznanje Kosova\nLobista na turneji SVETSKE AGENCIJE O SKUPU SNS: Vučić pozvao opoziciju na dijalog VESIĆ: Miting SNS je veliki poraz Đilasa, Jeremića i Obradovića VUČIĆ: Iduće nedelje nova velika investicija u Železaru


MyCity » Zaštita od zlonamernih programa -> Zaštitni programi » koja je razlika izmedju AVG FREE i AVG PRO\nPoslao: 01 Avg 2006 09:04\nkoja je razlika izmedju avg free varijante i avg profesio.je li velika ,pretpostavljam da razlike ima i da nesto fali free varijanti da li se to odrazava na bezbednost,inace koristim avast,a ovo cisto informativno,uopste zanima me ta razlika nevezano za avg vec za sve antiviruse\nPoslao: 05 Avg 2006 14:55\n- Free verzija ima sporije servere za update! PRO verzija ide preko Akamai (valjda se zove ovako!?) i ide bas brzo (probaj trial verziju)\n- Free verzija ima manje podesavanja nego PRO verzija a samim tim i neke opcije uskracene (engine je malo "sredjen" kod free verzije tako da nema neke opcije)\n- free verzija traje dozivotno dok pro traje 1 (ili 2 godine sto zavisi od licence (mada mislim da moze da trazje i po 5 god (za preduzeca)))\nimas inace vise tema sa ovakvim sadrzajem gde imas mnogo detaljniji opis razlika! Koristi "Search"\nPoslao: 11 Avg 2006 08:40\nPrva razlika je da je AVG Free potpuno besplatan za kucne, ne-komercijalne korisnike. AVG free se ne moze instalirati na serverske operativne sisteme i ne moze se koristiti za skeniranje mreznih drajvova. Slede ogranicenja vezana za kreiranje zadataka (scheduler), tako da se mogu koristiti samo predefinisani zadaci: jedan update dnevno i jedno skeniranje dnevno. Takodje, FREE verzija ne omogucava napredne opcije, kao sto su: automatsko oporavljanje, izvestaj o arhivama koje su zasticene passwordom, podesavanja prioriteta skeniranja, itd. Naravno, korisnicima FREE verzije nije dostupna tehnicka podrska, a update se vrsi sa sporijih lokacija (za razliku od komercijalnih verzija koje koriste AKAMAI.com mrezu sa svoje update-ove).\nUkupno su 221 korisnika na forumu :: 7 registrovanih, 0 sakrivenih i 214 gosta :: [ Administrator ] [ Supermoderator ] [ Moderator ] :: Detaljnije


Sanja Mehmedović, 23/06/2021\nVijeće ministara BiH danas će, na prijedlog Ministarstva pravde BiH, razmatrati Nacrt zakona o izmjenama i dopunama Zakona o Visokom sudskom i tužilačkom vijeću (VSTV).\nU pitanju je zakon kojeg je potrebno izmijeniti, kao jedan od 14 prioriteta iz Mišljenja Evropske komisije koji su stavljeni pred BiH kako bi dobila status kandidata za članstvo u Evropskoj uniji.\nDržavni ministri trebali bi se izjasniti i o Odluci o privremenom finansiranju institucija i međunarodnih obaveza BiH za tromjesečni period, tačnije od jula do septembra. Tu odluku je potrebno donijeti kako bi institucije nastavile funkcionirati, budući da državni budžet još nije usvojen.\nPrema izjavama predsjedavajućeg Tegeltije, Nacrt budžeta poslan je Predsjedništvu BiH koje ga još uvijek nije razmatralo i u formi prijedloga uputilo u parlamentarnu proceduru.\nNa dnevnom redu današnje sjednice je i Prijedlog odluke o dopuni Odluke o imenovanju Ekspertnog tima za praćenje stanja i aktivnosti u vezi s problematikom odlaganja radioaktivnog otpada i istrošenog nuklearnog goriva na lokaciji Trgovska gora – u drugom krugu glasanja.\nU Doboju promocija informacionog sistema "e-Beba"


Stefanu Balmazoviću poveren dres Crvenih đavola\nBalmazoviću Radnički nije nepoznanica, kao dojučerašnji član Metalca ekipu poznaje sa utakmica Superlige i Kupa Radivoja Koraća. U prošloj sezoni odigrao je 35 utakmica, beležio je po 10 poena, tri skoka i jednu asistenciju. Na više od 50 odsto susreta imao je dvocifren učinak kao strelac Podeli ovaj članak sa: Tweet\nUoči utakmica na turniru Igokee u Laktašima, Košarkaški klub Radnički i zvanično je poverio dres krilnom igraču Stefanu Balmazoviću sa kojim je, posle nekoliko kontrolnih utakmica i provera na treninzima, danas ugovorena saradnja za dve naredne sezone.\nBalmazoviću Radnički nije nepoznanica, kao dojučerašnji član Metalca ekipu poznaje sa utakmica Superlige i Kupa Radivoja Koraća. U prošloj sezoni odigrao je 35 utakmica za Valjevce, prosečno je bio na terenu 22 minuta, beležio je po 10 poena, tri skoka i jednu asistenciju. Na više od 50 odsto susreta imao je dvocifren učinak kao strelac. Utakmicu sezone odigrao je protiv kraljevačke Sloge sa 28 poena i četiri skoka.\nZa ovu ekipu je igrao od sezone 2010/2011, a u pretprošloj je nastupio na 25 mečeva. Za prosečno 28 minuta imao je po 14 poena, 4,3 skoka i 1,8 asistencija.\nU istoj sezoni odigrao je i jednu utakmicu za kruševački Napredak, a ranije je bio član Mega Vizure.\nOvaj krilni igrač koji može da pokrije pozicije tri i četiri nosio je 2005. godine i reprezentativni dres selekcije do 16 godina. Kao član ekipe Srbije i Crne Gore odigrao je osam utakmica (27 minuta po meču), prosečno je postizao 11,5 poena, 5,1 skok i jednu asistenciju.\nStefan Balmazović (visok 202cm) je rođen 28. maja 1989. godine u Ivanjici.\nVIDEO: Radnički-Metalac (Stefan Balmazovic #21 red)\nFoto: arhiva KK Radnički


U Užicu zarade niže od republičkog proseka - UžiceMedia\nNaslovna Privreda U Užicu zarade niže od republičkog proseka\nU Užicu zarade niže od republičkog proseka\nProsečna neto zarada u Srbiji u januaru 2018. iznosila je 50.048 dinara, dok najveći broj zaposlenih – 28 odsto prima platu od 25.001 do 30.000 dinara, saopšteno je iz Republičkog zavoda za statistiku (RZS). Užičani su u proseku u januaru primali 48.087 dinara.\nJanuarska statistika urađena je prema metodologiji usklađenoj sa evropskom praksom. Obuhvat za obračun zarada je sada potpun 1,75 miliona zaposlenih u Srbiji, od čega trećina u javnom sektoru, rečeno je na konferenciji za novinare, uz podatak RZS da je prosečna plata u javnom sektoru iznosila 56.585 dinara, a van javnog javnog sektora 46.681 dinar.\nStatistika govori da su najveće zarade u januaru primili stanovnici Vračara 78.193 dinara, potom žitelji Novog Beograda 75.423 dinara, a potom Starog grada 74.314. Žitelji opštine Svrljig imali su najniže zarade 32.936 dinara, Gadžinog Hana 35.044 i Vranjske Banje 35.986 dinara.\nProsečna zarada u u Užicu u januaru iznosila je 48.087 dinara, u Sevojnu 47.474, a u ostalim opštinama Zlatiborskog okruga zarade su sledeće: Kosjerić 48.373 dinara, Požega 42.343, Čajetina 39.694 i Arilje 37.357 dinara.\nOd okolnih gradova, prosečna zarada u Čačku u januaru iznosila je 43.581,\nKraljevu 43.281 dinara, Kragujevcu 48.222 i Topoli 39.958 dinara.\nPrethodni tekstSMOTRA RECITATORA: Pesniče naroda mog\nSledeći tekstSlavica Trifunović nova pomoćnica ministra kulture za medije


Šta slave Mitrovčani – Svetog Trifuna ili Dan zaljubljenih? - Radio Kosovska Mitrovica\nŠta slave Mitrovčani – Svetog Trifuna ili Dan zaljubljenih?\n14. February 2022, 16:18\nSveti Trifun ili Valentinovo, odnosno Dan zaljubljenih, praznici su oko kojih se kod nas svakog 14. februara vodi polemika oko toga koji od ta dva treba obeležiti. I dok su mnogi pravoslavni vernici mišljenja da današnji dan treba da bude posvećen isključivo Svetom Trifunu, a sa čime se slažu i vinogradari, veliki broj ljudi, mahom mladih, proslavlja Dan zaljubljenih. Iako se oba praznuju u različitim crkvama, ipak se smatraju zaštitnicima iskrene ljubavi svih hrišćana.\nSveti Trifun – zaštitnik vinogradara i vinograda\n„Večeras je svirka u SOHO-u, izaći ću sigurno“, kaže sagovornica KoSSeva i Radija Kontakt Plus i poručuje da parovi treba preko cele godine da iskazuju jedno drugom ljubav, a ne samo na ovaj dan.\n„Za nas koji smo u braku, ti neki praznici su dani kada možemo da međusobno pokažemo ljubav. Ja i moj muž od kada smo u braku, ne idemo na večere, ali očekujem od njega, ne on od mene, neki poklon, sitnicu, bilo šta… Prosto nemamo vremena da se preko cele godine u potpunosti posvetimo jedno drugom, tako da je ovaj dan prilika da pokažemo malo više pažnje i ljubavi…“


Dodik: Prošlo vrijeme kažnjavanja samo jedne strane - Top Portal\nNaslovnica Vijesti BiH Dodik: Prošlo vrijeme kažnjavanja samo jedne strane\n28. septembra 2020. 15:47\nSrpski član Predsjedništva BiH Milorad Dodik rekao je da ljudi shvataju da je prošlo vrijeme kada su EU i međunarodni faktori, prije svega zapadni, za stanje u BiH krivile samo jednu stranu i prema njoj preduzimali rigorozne kazne, istakavši da je neophodan novi dijalog.\n„Ako hoće možemo razgovarati o svemu što je uradio visoki predstavnik, a uradio je na štetu Dejtonskog sporazuma i nije dozvolio da se afirmišu faktori u BiH i strane kako je rečeno u Dejtonu“, rekao je Dodik novinarima u Doboju.\n„To nikada nije bilo jer je visoki predstavnik kršio međunardno pravo, nametao propise. Oni sada pokušavaju da to legaluzuju tako što o tome ćute. Ali naprosto činjenice govore da on nije imao pravo da mijenja Dejton. On je masovno mijenjao Dejtonski sporazum i to je tema koja mora biti vraćena na početak, da se o njoj razgovara“, naveo je Dodik.\n„U medijima smo ovih dana vidjeli da je i Kristijan Švarc-Šiling, koji se smatra za pobornika muslimanske politike na ovim prostorima, prije neki dan rekao da međunarodna zajednica treba da vidi ima li snage da uspostavi neki novi oblik za funkcionisanje BiH ili da dozvoli da se u njoj raziđu politički faktori odnosno konstitutivni narodi. To govori o tome da postoji svijest kod mnogih ljudi da je nemoguće da BiH funkcioniše pa i kod samog Šilinga bez obzira kako misli i šta o tome govorio“, rekao je Dodik.\n„Srpska je dobila u Dejtonu ono što je dobila i mi samo to tražimo nazad, Ako toga nema, naše koncepcije naravno moraju da se razvijaju na drugi način“, zaključio je Dodik.Srna\nPrethodni članakCvijanović u Salcburgu: Pandemija ukazala na određene slabosti EU\nNaredni članak„BiH bi do kraja 2020. mogla potvrditi pristupanje Malom Šengenu“\nLokalne zajednice će same moći da uvedu policijski čas ili zatvore...


Ekonomija – Страна 387 – Studio B\nAerodrom „Nikola Tesla“ očekuje 32 miliona evra profita\nBeogradski Aerodrom "Nikola Tesla" očekuje bruto dobit za 2015. godinu od 3,91 milijardi dinara (322 miliona evra), što je za 6,0 odsto više nego prethodne godine i jedan od najboljih poslovnih rezultata ikada, saopšteno je danas iz te kompanije.\nRenoviran deo Doma za stare „Stacionar“ na Karaburmi\nMinistar za rad, zapošljavanje, boračka i socijalna pitanja Aleksandar Vulin obišao je danas Dom za stare "Stacionar" na Karaburmi, za čije je renoviranje izdvojeno tri miliona dinara.\nPKS: Najveća šteta od poplava u opštini Arilje\nPredsednik Kriznog štaba Privredne komore Srbije Miroslav Miletić rekao je da je prema preliminarnim podacima ugroženo i poplavljeno oko 10.000 hektara poljoprivrednog zemljišta, a od toga je najveća šteta u opštini Arilje, oko 6.000 hektara.\nKolektivni ugovor u PIO – kvalitet za zaposlene i korisnike\nBogat program NBS za Svetsku nedelju novca\nNarodna banka Srbije (NBS) pripremaila je bogat program za Svetsku nedelju novca, koja počinje danas i trajaće do 18. marta, i koja se u našoj zemlji obeležava petu godinu zaredom.\nSlovenci hoće srpske banje, one su neotkriven dragulj\nSlovenački ministar za privredni razvoj i tehnologiju Zdravko Počivalšek izjavio da je potencijal Srbije strahovit kada je reč o banjskom turizmu, da su Srpske banje neotkriven dragulj, pa su Slovenci veoma zainteresovani da ulažu u ovaj sektor.\nPotpisan ugovor o sanaciji škole u Ubu vredan 21,4 miliona\nUčenici najstarije i najveće osnovne škole u opštini Ub "Milan Munjas" trebalo bi u svojim učionicama na jesen da zateknu nove klupe, okrečene zidove i lift, jer je potpisan ugovor o sanaciji škole vredan 21,4 miliona dinara.\nSkoro 3.000 elektronskih zahteva za građevinske dokumente\nZa prva dva meseca od početka primene elektronskog sistema izdavanja građevinskih dozvola za "onlajn" građevinske zahteve podneto je 2.779 prijava građana.


General Mladić: Čovek iz vrha vojske zna ko je ubio gardiste u objektu Karaš! | Skandalozno\nGeneral Mladić: Čovek iz vrha vojske zna ko je ubio gardiste u objektu Karaš!\nHaški optuženik Ratko Mladić je rekao da zna ko može da da odgovori na pitanje šta se 5. oktobra 2004. dogodilo u vojnom objektu Karaš.\nMladić je holandskom istražnom sudiji rekao ime osobe iz vrha Vojske Srbije, koja je tada bila u kasarni u Topčideru.\nUbijeni: Dražen Milovanović i Dragan Jakovljević\nBudite prvi sa komentarom na članku "General Mladić: Čovek iz vrha vojske zna ko je ubio gardiste u objektu Karaš!"


Ambasada SAD-a: Prijetnje raspadom BiH su neprihvatljive i suprotne od Dejtona – TuzlaInfo.ba\nby Tuzla Info 24/07/2021\n24/07/2021 | 17:43\nPostupci ili prijetnje vezane za raspad Bosne i Hercegovine su neprihvatljivi i u suprotnosti su sa Dejtonskim mirovnim sporazumom i Ustavom Bosne i Hercegovne, koji entitetima ne daju pravo na otcjepljenje, rečeno je iz Ureda za odnose s javnošću Ambasade SAD-a u BiH.\n“Politički, vjerski i lideri u zajednicama, kao i mediji koji izvještavaju o njima imaju odgovornost da se fokusiraju na konstruktivan dijalog umjesto na retoriku podjela. Republika Srpska je integralni dio Bosne i Hercegovine i izolacija nije u interesu njenih građana. Svi lideri se trebaju okrenuti ključnim zadacima demokratskog rukovođenja i reformama koje vode ka izgradnji bolje budućnosti za sve u Bosni i Hercegovini”, rečeno je Feni na molbu za komentar najave člana Predsjedništva BiH iz RS Milorada Dodika da će ovaj entitet krenuti u proces disolucije i spriječiti rad institucija BiH (Tužilaštvo, SIPA), nakon što je visoki predstavnik Valentin Inzko proglasio zakonske izmjene kojima se zabranjuje negiranje genocida.\nKako je odgovoreno, sve žrtve ratova u Bosni i Hercegovini zaslužuju pravdu, a to je pitanje ljudskih prava i niko ne treba iskorištavati stradanja bilo kojih žrtava radi ostvarivanja političke koristi. Utvrđivanje individualne odgovornosti za ratne zločine i odbacivanje navoda o kolektivnoj odgvornosti su podjednako važni za iscjeljivanje rana i izgradnju povjerenja.\n“Sjedinjene Američke Države ostaju čvrsto privržene Bosni i Hercegovini kao demokratskoj, multietničkoj, suverenoj i nezavisnoj državi sa neupitnim teritorijalnim integritetom i njenoj budućnosti koja je najbolje zagarantovana u evroatlantskoj zajednici zemalja. Postupci ili prijetnje vezane za raspad Bosne i Hercegovine su neprihvatljive i u suprotnosti su sa Dejtonskim mirovnim sporazumom i Ustavom Bosne i Hercegovne, koji entitetima ne daju pravo na otcjepljenje”, rečeno je iz Ureda za odnose s javnošću Ambasade SAD-a u BiH.\nKantonalnoj upravi za inspekcijske poslove uskoro će trebati više inspektora i savjetnika\namerička ambasadazakon o zabrani negiranja genocida


Banjalučanima besplatno mjeren krvni pritisak i šećer u krvi – mojKontakt portal – Radio Televizija Kontakt\nBanjalučanima besplatno mjeren krvni pritisak i šećer u krvi\nVršilac dužnosti šefa Jedinice za moždani udar Kliničkog centra Siniša Miljković istakao je da je moždani udar jedno od najčešćih neuroloških oboljenja, drugi uzrok smrtnosti u Srpskoj i Srbiji, a prvi uzrok invaliditeta.\n“Građane upozoravamo da je kod moždanog udara najvažnije da se što prije jave ljekaru kad prepoznaju simptome moždanog udara, a to su slabost jedne strane tijela, zaplitanje jezikom, poteškoće u govoru i iskrivljenost lica”, rekao je Miljković novinarima.\nOn je dodao da, ukoliko se pacijenti u Jedinicu za moždani udar jave najkasnije četiri i po časa od nastanka moždanog udara, mogu dobiti najbolju moguću terapiju, koja smartnost kod ove bolesti smanjuje na osam odsto.\n“Udruženje neurologa Republike Srpske uspjelo je da svojim aktivnostima, osim u Banjaluci, jedince za moždani udar osnuje i u Gradišci, Doboju i Bijeljini”, naveo je Miljković.\nPrema njegovim riječima, sve više je oboljelih od moždanog udara, a faktori rizika za nastanak bolesti su povišen krvni pritisak, dijabetes, nedovoljna fizička aktivnost, pušenje i slično.\nŠef Katedre za neurologiju Medicinskog fakulteta u Banjaluci Vlado Đajić poručio je da je cilj obilježavanja ovog dana da se stanovništvu ukaže na to da se dobrom prevencijom može smanjiti mogućnost nastanka moždanog udara.\n“To možemo postići otkrivanjem i kontrolom faktora rizika za nastanak moždanog udara i na vrijeme urađenim ultrazvučnim pregledom krvnih sudova vrata i glave”, rekao je Đajić.


Proboj Solunskog fronta – juriš koji niko nije mogao da zaustavi – RTV SUNCE Arandjelovac\nHome » Srbija » Proboj Solunskog fronta – juriš koji niko nije mogao da zaustavi\nProboj Solunskog fronta – juriš koji niko nije mogao da zaustavi\nJuriš koji više niko nije mogao da zaustavi – tako se i 102 godine kasnije opisuje podvig srpske vojske koji je nagovestio kraj Velikog rata.\n„To je kulminacija tih strašnih, tragičnih borbi koje su trajale nešto više od dve godine na Solunskom frontu“, ističe istoričar Dejan Ristić.\n„Kada jedna nacija, odnosno jedna generacija da najviše što može da dâ, apsolutnu žrtvu, sopstveni život zarad oslobođenja domovine i svog naroda, to su simbolički izuzetno važni momenti u istoriji koji pokazuju koji su to vrhunci u tragičnom, junačkom aspektu i u nekom drugom mirnodopskom periodu, stvaralačkom aspektu koje jedna nacija može da dosegne tokom svog dugog istorijskog trajanja“, navodi Ristić.\nTrajanje priprema za proboj meri se mesecima – od januara do sredine septembra te 1918. na Solunskom frontu vladalo je zatišje u borbama.\nTaj period iskorišćen je za planiranje završne ofanzive.\nU međuvremenu, za komandanta Solunskog fronta postavljen je francuski general Franše d’Epere.\nMiloš Vojinović sa Balkanološkog instituta ukazuje da je za vreme trajanja Prvog svetskog rata to bila najsloženija borbeno-taktička situacija u kojoj se srpska vojska našla.\n„Francuska je bila zadužena za prenaoružanje Srbije, dok je Engleska bila jednim delom zadužena za dodeljivanje uniformi. Tako da imamo jednu neobičnu kombinaciju – srpska vojska po prvi put ima šlem francuske proizvodnje, ali sa ugraviranim grbom Kraljevine Srbije, obično su košulje i bluze bile plave po ugledu na francusku vojsku, dok su pantalone bile zelene po ugledu na britansku vojsku“, objašnjava Danilo Šarenac sa Instituta za savremenu istoriju.\nIstu uniformu nosili su i vojnici Maroka, Rusije, Italije, Senegala i Indokine, koji su se borili na strani saveznika.\nPrethodna: Netanjahu: Nova era za Kosovo i Izrael\nSledeća: Dan srpskog jedinstva – pohvala srpskom narodu i simbol zajedništva


Istraživanja pokazuju - Vučić predsednik već u prvom krugu\nPremijer Srbije Aleksandar Vučić (AP Photo/Darko Vojinovic)\nUkoliko bi se kandidovao na predsedničkim izborima, za sadašnjeg premijera Srbije Aleksandra Vučića, glasalo bi 55,2 odsto glasača, dok bi za Tomislava Nikolića, ako bi on bio kandidat ispred Srpske napredne stranke (SNS), glasalo 36,2 odsto njih, rezultati su istraživanja agencije Faktor plus.\nIstraživanje je sprovedeno telefonskim putem od 24. do 31. januara na 1.200 ispitanika, naveo je analitičar Dejan Vuk Stanković.\nUčesnicima u anketi, kao i u prošlom istraživanju, bila su ponuđena dva scenarija, u slučaju da kandidat SNS-a bude premijer Vučić i drugi, ako kandidat bude sadašnji predsednik Nikolić.\nPrema prvom scenariju, Vučić bi u prvom krugu osvojio 55,2 odsto glasova, dok bi na drugom i trećem mestu bili Vuk Jeremić, odnosno Vojislav Šešelj sa 12,1 odsto glasova.\nNa četvrtom mestu bi se našao Saša Janković sa 8,1 odsto glasova.\n"Vučić je ubedljivo najpopularniji političar kod politički opredeljene populacije u Srbiji. Rejting Vojislava Šešelja i Vuka Jeremića nije neočekivan, iako Jeremić jedno vreme nije bio u zemlji," rekao je Stanković.\nU drugom slučaju, ukoliko bi SNS kandidovao Nikolića, aktuelni predsednik bi dobio 36,2 odsto glasova, Jeremić bi bio drugi sa 13 odsto, a zatim Šešelj sa 12,5 odsto.\nČetvrti bi bio Ivica Dačić sa 10,8 odsto, dok bi se na petom mestu našao Janković sa 8,9 odsto glasova.\nAko bi se predsednički izbori održavali u nedelju, 50 odsto ispitanih su rekli da bi izašli na izbore, dok je 25 odsto reklo da ne bi, a 25 odsto ne zna.\nKada je reč o eventualnim parlamentarnim izborima nema većih promena kada je popularnost stranaka u pitanju , pa je tako na prvom mestu SNS sa rejtingom 51,2 odsto, sledi SPS sa 10,5 odsto, zatim SRS 8,7 odsto, Dosta je bilo sa 7 odsto, DS 6,8 odsto.\nPrema mišljenju ispitanika, kandidat koji poslednjih meseci ima najviše predizbornih aktivnosti je Jeremić, a to smatra 30 odsto njih, zatim slede Janković i Šešelj.\nGotovo polovina ispitanika, njih 48 odsto smatra da ishod predsedničkih izbora ne može dovesti do krupnih promena na politickoj sceni Srbije, dok sedam odsto građane smatra da će promene svakako uslediti nakon izbora.\nČetiri najveća problema, koje građani prepoznaju kao one kojima političari treba da posvete najveću pažnju, su životni standard i nezaposlenost, pokretanje privredne i otvaranje novih radnih mesta, korupcija i kriminal, kao i odnosi sa susedima i regionalna stabilnost.


Uspostavlja se Centar Svetskog ekonomskog foruma u Srbiji - Internet ogledalo\nYou are at:Home»News»Uspostavlja se Centar Svetskog ekonomskog foruma u Srbiji\nU sedištu Svetskog ekonomskog foruma u Ženevi potpisan je Sporazum o uspostavljanju Centra Svetskog ekonomskog foruma za četvrtu industrijsku revoluciju u Srbiji.\nPotpisivanju je prisustvovala predsednica Vlade Republike Srbije Ana Brnabić, a u ime Vlade Republike Srbije Sporazum je potpisao direktor Kancelarije za IT i elektronsku upravu dr Mihailo Jovanović.\n„Snažno partnerstvo Republike Srbije i Svetskog ekonomskog foruma ovim doseže novi nivo i jako sam ponosna što danas pokrećemo Centar za industrijsku revoluciju u Srbiji. Ovaj centar je još jedan korak ka digitalizaciji kao jednom od najvećih prioriteta Srbije, a uspostavljanje ovog Centra dodatno će nam pomoći da usvojimo najsavremenije politike i rešenja razvijena sa partnerima iz celog sveta. Ključne oblasti Centra za četvrtu industrijsku revoluciju u Srbiji biće veštačka inteligencija i bioinženjering – dve oblasti koje su u Srbiji već prepoznate kao ključne za budući ekonomski rast. Naša bliska saradnja sa VEF-om takođe doprinosi međunarodnom priznanju Srbije kao globalnog centra za istraživanje i razvoj novih tehnologija”, izjavila je predsednica Vlade Republike Srbije Ana Brnabić.\nTokom posete Ženevi predsednica Vlade Ana Brnabić sastala se sa Klausom Švabom, osnivačem i izvršnim direktorom Svetskog ekonomskog foruma, i sa Borgeom Brendeom, predsednikom Svetskog ekonomskog foruma.\nCentar Svetskog ekonomskog foruma za četvrtu industrijsku revoluciju u Srbiji biće 16. u mreži centara foruma u svetu i prvi u regionu Zapadnog Balkana. Centar će funkcionisati kao neprofitna organizacija i platforma za javno-privatno partnerstvo i saradnju za četvrtu industrijsku revoluciju.\n„Centar za četvrtu industrijsku revoluciju u Srbiji radiće u okviru Kancelarije Vlade Srbije za IT i eUpravu. Ovaj centar će blisko sarađivati sa drugim značajnim nacionalnim institucijama, pre svega sa Istraživačko-razvojnim institutom za veštačku inteligenciju i Institutom za molekularnu genetiku i genetičko inženjerstvo, sa drugim državnim ustanovama, naučnim institutima i sa privatnim sektorom. Ekosistem formiran oko centra koristiće infrastrukturu Nacionalne platforme za razvoj veštačke inteligencije, Centra za sekvenciranje genoma i budućeg bioekonomskog centra – BIO4 Kampus”, izjavio je direktor Kancelarije za IT i eUpravu dr Mihailo Jovanović.\nPotpisivanje Sporazuma o osnivanju Centra za četvrtu industrijsku revolucija sa VEF-om predstavlja potvrdu rezultata Vlade Republike Srbije u projektima digitalizacije, razvoju IT sektora i eUprave, inovacijama i ulaganju u obrazovanje i znanje Srbije. Osnivanje srpskog Centra predstavlja još jedan snažan implus daljem razvoju i IT sektora i inovacijama, tehnološkom preporodu i liderstvu Srbije u ovom delu Evrope. U eri četvrte industrijske revolucije Srbija koristi svoju šansu i postaje regionalni tehnološki i naučni lider.\nNa inicijativu premijerke Ane Brnabić, Vlada Republike Srbije je vizionarski 2019. donela Strategiju razvoja veštačke inteligencije, kao jedna od samo 26. zemalja u celom svetu koja je takvu strategiju imala, i u okviru nje je cilj da se uspostavi Nacionalna platforma za razvoj veštačke inteligencije. Samo dve i po godine pošto je u Kragujevcu postavljen kamen temeljac za izgradnju data centra, u okviru njega se pustila u rad i platforma za veštačku inteligenciju i superkompjuter. Platforma je na raspolaganju našim inovativnim startap kompanijama i naučnicima kako bi brzo razvijali nove proizvode veštačke inteligencije.\nCentar Svetskog ekonomskog foruma četvrta industrijska revolucija digitalizacija


Bolesni od raka u Srbiji umiru čekajući\nOdbor za zdravlje i porodicu Skupštine Srbije ukazao je danas da je najveći problem obolelih od malignih bolesti to što Srbiji nedostaje 13 aparata, linearnih akceleratora, koji se koriste za zračenje, da bi se svrstala u red srednje razvijenih zemalja.\nSrbija i dalje nema ni približno dovoljne tehničke i kadrovske kapacitete ni za jedan vid rešavanja onkološke problematike\nU Srbiji godišnje umre polovina novoobolelih pacijenata od malignih bolesti jer ne stignu na zračenje zbog nedovoljnog broja medicinskih aparata, ali i kadrova, istaknuto je u raspravi na temu "Problemi zdravstvene zaštite obolelih od malignih bolesti".\nPonovljena je ocena da je, nakon sprovođenja policijske akcije "Kraba", kao i pisanja medija o navodno neadekvatnom lečenju pacijenata obolelih od malignih bolesti u Sremskoj Kamenici, došlo do zabrinjavajućeg uznemiravanja javnosti.\nKoordinator udruženja "Doktori protiv korupcije" Dragana Jovanović rekla je da Srbija i dalje nema ni približno dovoljne tehničke i kadrovske kapacitete ni za jedan vid rešavanja onkološke problematike.\nJovanovićeva je podsetila na slučaj u Institutu za onkologiju Vojvodine, gde je kod 450 inostranih osiguranika sprovedena radioterapija na osnovu Ugovora koji je potpisalo rukovodstvo te ustanove sa inostranim osiguranjem uz visoku finansijsku nadoknadu.\nOna je istakla da se saradnja sa stranim osiguranjem odvijala uz odobrenje Ministarstva zdravlja, što je suprotno zakonskim propisima koje je to ministarstvo kreiralo 2005. godine.\nUdruženje "Doktori protiv korupcije" zahteva da se ispita odgovornost Ministarstva zdravlja i RŽO, zbog učestvovanja i pomaganja u vezi štetnog i nezakonitog ugovora o rentiranju deficitarnih onkoloških radioterapijskih kapaciteta IOV stranom osiguranju.\nZatraženo je, dodala je ona, i da se ispita krivična i materijalna odgovornost rukovodstva za zloupotrebu službenog položaja i teškog krivičnog dela protiv zdravlja ljudi zbog trgovine listama čekanja u IOV. Odbor je ukazao i na činjenicu da Srbiji, ipak, najveći problem predstavlja biološka ugroženost nacije, s obzirom na to da je, kako je rečeno, u 2008. godini umrlo 102.000, a rodjeno 69.000 ljudi.


Da li je pisanje komentara na mrežama bolje od posete psihijatru? - Nedeljnik\nDa li je pisanje komentara na mrežama bolje od posete psihijatru?\nU vezi s istim tim ostavljenim komentarima "običnih" ljudi postoji teorija koju je iznela naša poznata terapeutkinja. Ona je rekla da je s početkom davanja prilike ljudima da ostavljaju komentare na društvenim mrežama opao broj onih koji traže pomoć psihijatara i psihologa. Uključi čovek komp i isk... se po Frenzenu ili Murinju i još uštedi na terapiji\nSinoć vrtim kanale i naletim na ko zna koju po redu reprizu serije "Seks i grad". Ide kadar u kojem Keri Bredšo zove Mirandu iz telefonske govornice u Njujorku. Miranda se javlja na fiksni, tada poslednje generacije sa onom antenom. Iznenadila me je scena, jer i dalje imaš percepciju "Seksa i grada" kao neke turbomoderne serije. Očekuješ da te devojke sa Menhetna sigurno imaju pametne telefone, vajber, kad vraga, Keri treba da rasitni pare ili da ima karticu za telefonsku govornicu.\nSvet se strahovito tehnološki menja, tako je i od tog telefonskog poziva kolumnistkinje iz "Seksa i grada". Jednom je neko rekao da je tehnologija doprinela demokratizaciji društva, pa i u bizarnim a važnim detaljima u smislu da neki obični lik iz donje kaste u Kalkuti može imati isti telefon kao britanska kraljica i američki predsednik. Nikada ranije on nije imao ništa zajedničko s njima.\nU toj demokratizaciji procvetale su razne stvari, uključujući i oglašavanje običnih ljudi na društvenim mrežama koji su dobili priliku da o svemu daju svoj sud i da on bude objavljen ispod nekog teksta. Tako je, recimo, moguće da se bilo ko javi i ispljuje tekst koji je napisao Džonatan Frenzen. To je bilo nemoguće ranije. Ko je imao priliku da kaže Tomasu Manu ili Dostojevskom "Baš si s..nje".\nMože biti da je to velika stvar, ali namnožilo se toga baš mnogo i sve postaje stvar neukusa. U vezi s istim tim ostavljenim komentarima "običnih" ljudi postoji teorija koju je iznela naša poznata terapeutkinja. Ona je rekla da je s početkom davanja prilike ljudima da ostavljaju komentare na društvenim mrežama opao broj onih koji traže pomoć psihijatara i psihologa. Uključi čovek komp i isk... se po Frenzenu ili Murinju i još uštedi na terapiji.\nNe znam da li to važi i danas, ali baš nešto razmišljam o tehnologiji, demokratiji, razlici bogatih i siromašnih. Često odlazim na fan-sajt fudbalskog kluba Čelsi, kao i na stranice drugih inostranih klubova. Primećujem jednu stvar, a to je da transfere, vesti iz klubova, utakmice više komentarišu navijači u siromašnijim zemljama. Kao da oni više koriste priliku da se obrate i izađu u javnost. Da li to znači da ovi u bogatijim zemljama nemaju vremena da ga troše na ostavljanje komentara? Ili je to kultura stidljivosti. Ili rade, a ovi u zemljama sa većom stopom nezaposlenosti imaju vremena na pretek i zbog toga što im niko ne oduzima to slobodno vreme i zaposli ih - mrze ceo svet, pa tako i Frenzena i Murinja.\nNa kraju, Keri Bredšo bi danas zvala Mirandu a da ne traži karticu za telefonsku govornicu, ali je se sećamo kako na laptopu piše kolumne ispod kojih je sigurno neko ostavio komentar.


Skender Hiseni - Dnevni list Danas\nPočetna » Skender Hiseni\nKosovski koordinator za dijalog Skender Hiseni izjavio je da ustavni poredak na Kosovu neće biti menjan „ni u jednoj varijanti u konačnom sporazumu o međusobnom priznavanju Kosova i Srbije“.\nHiseni: Delegacije Srbije i Kosova vidno približile stavove\nPiše: Dojče vele 28. 8. 2020.\nDijalog Beograda i Prištine biće danas nastavljen u Briselu sastancima na nivou eksperata, pred kojima će, kako se najavljuje, glavne teme biti ekonomija i pitanja nestalih i raseljenih.\nHiseni: Ako Kosovo ne postigne jedinstvo za dijalog, može izgubiti još deset godina\nKoordinator Kosova za dijalog Skender Hiseni rekao je da ako Kosovo ne postigne unutrašnje političko jedinstvo za dijalog sa Srbijom, može izgubiti još deset godina.\nAmerički državni sekretar Majk Pompeo odbio je da se sastane sa koordinatorom za dijalog između Kosova i Srbije Skenderom Hisenijem, navode diplomatski izvori u Vašingtonu, piše Ljajmi.\nLajčak i Riker razgovarali o dijalogu Beograda i Prištine\nSpecijalni izaslanik Evropske unije (EU) za dijalog Beograda i Prištine Miroslav Lajčak razgovarao je danas u Briselu sa šefom Biroa Stejt departmenta za Evropu i Evroaziju Filipom Rikerom (Philip Reeker) o saradnji EU i SAD u procesu dijaloga Beograda i Prištine.\nU Briselu je danas održan sastanak specijalnog predstavnika Evropske unije (EU) za dijalog Miroslava Lajčaka sa ekspertima u okviru političkog dijaloga Srbije i Kosova – Marka Đurića kao predstavnika Srbije i Skendera Hisenija, kosovskog koordinatora za dijalog – nakon što je obavio zasebne razgovore sa svakom od delegacija.\nMarko Đurić tražio od EU da rasvetle zločine nad srpskim narodom u Starom Gracku\nDirektor Kancelarije za Kosovo i Metohiju vlade Srbije Marko Đurić tražio je danas od predstavnika Evropske unije (EU) u Briselu da „ulože napore“ kako bi bili rasvetljeni zločini nad srpskim narodom u selu Staro Gracko, kod Lipljana.


Bosna: Srbi prete ustavnom krizom | Institute for War and Peace Reporting\nBosna: Srbi prete ustavnom krizom\nRepublika Srpska intenzivira svoje prkosne reakcije na Esdaunovu odluku o smeni.\nMoguca ustavna kriza nadvija se nad Bosnom i Hercegovinom, BiH, nakon sto je Skupstina Republike Srpske, RS, najavila da ce na sednici zakazanoj za sledecu nedelju smeniti sa ministarskih polozaja trojicu Bosnjaka.\nOvaj potez deo je prkosne reakcije lidera RS na smenu 59 njihovih predstavnika sa polozaja koje su zauzimali, od strane Visokog predstavnika u BiH, Pedija Esdauna.\nU roku od 24 sata od Esdaunove odluke objavljene 30. juna, Mladen Ivanic, lider Partije demokratskog progresa, PDP, i ministar spoljnih poslova BiH, zahtevao je da bosnjacki predstavnici budu smenjeni sa polozaja.\nOpisujuci Esdaunov potez kao rezultat "koalicije Stranke demokratske akcije, SDA, i Ureda visokog predstavnika, OHR", on je izjavio: "Premijer RS Dragan Mikerevic treba da smeni ministre iz SDA u vladi RS."\nAkcija OHR usmerena na ciscenje redova rukovodstva RS bila je uveliko ocekivana nakon nesupeha BiH da dobije pristup NATO programu Partnerstvo za mir. To je direktno pripisano propustima vladajuce koalicije u RS, koju cine Srpska demokratska stranka, SDS i PDP, u saradnji sa Haskim tribunalom.\nAli, nadanja OHR da ce vladajuca koalicija u RS reagovati tako sto ce izabrati nove ministre i poslanike koji ce zameniti one koji su smenjeni, pokazala su se kao preterano optimisticka. Umesto toga, lideri RS su iskoristili priliku da pokusaju da izazovu politicku krizu, koja bi mogla paralisati funkcionisanje kako RS entiteta, tako i drzavnih institucija BiH.\n"Esdaunova akcija predstavlja prvi korak u slabljenju politickih struktura RS, sto treba da otvori put za promenu ustavnog statusa RS", izjavio je Ivanic. "Ocigledno je da Esdaun radi u korist lidera SDA, Sulejmana Tihica, i njegovih zahteva da se BiH centralizuje."\nLideri bosanskih Srba tvrde da Tihic uporno pokusava da dovede u pitanje njihov entitet.\nU aprilu, Tihic je podrzao pozive nekih medjunarodnih organizacija i lokalnih ekspertskih grupa da se ukinu dva poluautonomna entiteta u zemlji, sto bi, kako neki tvrde, ubrzalo napredovanje zemlje u naporima da se pridruzi Evropskoj uniji. Na nedavnom samitu NATO u Istanbulu, Tihic je izjavio da je RS odgovorna za odbijanje Alijanse da prihvati zahtev BiH za prijem u clanstvo – sto je optuzba koju su predstavnici vlasti u Banja Luci odbacili.\nStav da RS reaguje na pokusaje SDA da je ugrozi dodatno je ucvrscen kada je glavni odbor SDS 8. jula prihvatio predlog PDP da se razrese duznosti ministri iz SDA koji su na funkciji u vladi entiteta.\n"Glavni odbor SDS je dosao do zakljucka da je smena ministara u vladi RS koji dolaze iz redova SDA neizbezna, zbog neprestanih Tihicevih napada na RS", izjavio je vrsilac duznosti lidera SDS Dragan Cavic.\nOpozicioni politicari u RS kritikovali su predlozena iskljucenja. "Mladen Ivanic hoce da smeni clanove SDA koji se nalaze u vladi RS, a i dalje obavlja duznosti ministra u Sarajevu", prokomentarisao je Milorad Dodik, lider glavne opozicione stranke, Saveza nezavisnih socijaldemokrata. "To pokazuje koliko je iskrivljeno njegovo vidjenje politike u RS i BiH."\n"Ivanic je odobrio postojece veze izmedju SDS i SDA, znajuci sta lideri SDA misle o RS. Sada se odjednom buni zbog toga, i to je obicno licemerje", izjavio je Milanko Mihaljica, zamenik predsednika Socijalisticke partije RS.\nNa vanrednoj sednici odbora SDA odrzanoj 9. jula, ova stranka je apelovala na RS da preispita svoj plan. "Pozivamo druge politicke stranke, narocito one u RS, kao i medjunarodnu zajednicu, da sprece pokusaj krsenja ustava i narusavanja ravnopravnosti naroda", izjavili su.\nIpak, stranka je takodje objavila da u slucaju smene ministara iz SDA sa polozaja u vladi bosanskih Srba mogu biti preduzete uzvratne mere protiv clanova Saveta ministara BiH iz RS.\nTime bi vlade oba entiteta direktno prekrsile Ustav, koji garantuje pravo etnickim manjinama da biraju predstavnike za svaki parlament, sto bi moglo paralisati institucije kako na nivou entiteta tako i na nivou drzave.\nTanja Topic, politicki analiticar iz fondacije Fridrih Ebert, veruje da ponasanje lidera RS treba posmatrati kroz prizmu predstojecih lokalnih izbora. "U strahu da su glasaci najvise zainteresovani za ekonomska pitanja, iskoristili su ovu priliku da im odvrate paznju sa ekonomije gradeci predstavu da je RS pod nekom vrstom pretnje od strane SDA", kaze ona.\nIstrajavajuci u svom prkosnom stavu, lideri iz Banja Luke takodje su u nedelju bojkotovali ceremoniju obelezavanja devete godisnjice masakra izvrsenog u Srebrenici 11. jula 1995. Umesto toga, najvisi lideri su otputovali u Beograd da bi prisustvovali inauguraciji novoizabranog predsednika Srbije Borisa Tadica.\nPremijer RS Dragan Mikerevic bio je pozvan da pokrije deo troskova ceremonije obelezavanja godisnjice od strane gradonacelnika Srebrenice Abdurahmana Malkica, ali je odbio da to ucini. "Ne mozemo pomagati finansiranje nijedne aktivnosti koja u imenu sadrzi rec 'genocid'," izjavio je Mikerevic.\nTo predstavlja narocito retrogardan potez, posto je vlada RS tek nedavno zvanicno priznala da je u Srebrenici bilo pobijeno 8.000 nevinih civila od strane vojnika koji su bili pod komandom nacelnika generalstaba RS, generala Ratka Mladica.\nNaravno, takav gest moze samo podici politicku temperaturu na obe strane. "Stranke u federaciji BiH sada izjavljuju da je zakazivanje Tadiceve inauguracije na ovaj datum izraz odsustva postovanja Srbije prema BiH, a cinjenica da se tako mnogo politicara medju bosanskim Srbima toliko trudilo da prisustvuje ceremoniji ide u prilog takvom stavu", izjavila je Tanja Topic.\nPosto je skupstina RS izgleda resena da realizuje najavljeni plan o smeni 19. jula, ostaje da se vidi da li ce SDA uzvratiti ravnom merom, kao sto je zapreceno. Ukoliko se to dogodi, Bosna bi se mogla naci u najtezoj ustavnoj krizi posle potpisivanja Dejtonskog sporazuma 1995. godine.\nGordana Katana je stalni saradnik IWPR. Nerma Jelacic je menadzer IWPR projekta u Bosni i Hercegovini.


Naučite kako pripremiti uspješan projektni prijedlog za EU fondove – Vanjskotrgovinska komora BiH\nVanjskotrgovinska komora Bosne i Hercegovine/Sektor za edukaciju organizira trodnevnu radionicu na temu „Kako pripremiti uspješan projektni prijedlog za EU fondove“ u koja će se održati od 19.11.-21.11.2018. godine u prostorijama Vanjskotrgovinske komore Bosne i Hercegovine u Sarajevu.\nVisoko interaktivna radionica omogućiće polaznicima sticanje neophodnih teoretskih i praktičnih znanja o EU programima u okviru kojih potencijalni aplikanti iz Bosne i Hercegovine mogu prijavljivati projektne prijedloge.\nU toku obuke polaznici će imati priliku da se upoznaju sa svim otvorenim programima EU relevantnim za kompanije, neprofitne organizacije i druge institucije poput IPA II i HORIZON 2020, COSME kao i drugim programima EU. Pored toga, na obuci će se prezentirati upravljanje projektnim ciklusom od programiranja do ocjene postignuća te priprema projekta odnosno pristup logičkog okvira kao i metodologija ispunjavanja projektne aplikacije po traženim elementima.Ovaj program obuke će omogućiti polaznicima da usvoje teoretska i praktična znanja u oblasti pripreme projekata za EU fondove uz podršku eksperta sa višegodišnjim iskustvom iz oblasti pripreme i implementacije EU projekata.\nZa prijave do 02.11.2018. godine naplaćivati će se kotizacija u iznosu od 290KM (+PDV), za prijave do 09.11.2018. godine naplaćivati će se kotizacija u iznosu od 320KM (+PDV), a za prijave do 14.11.2018. godine naplaćivati će se kotizacija u iznosu od 350KM (+PDV).\nPozivaju se zainteresovani da ispunjen prijavni obrazac sa potvrdom o izvršenoj uplati kotizacije dostave najkasnije do 14.11.2018. godine do 16:00 putem mejla: edukacija@komorabih.ba ili faksa: 033/566-205. Za sve dodatne informacije možete se obratiti na telefon: 033/566-201.


Nova srpska demokratija osuđuje napad na sugrađanina Igora Tomkića. Nemili događaj šalje lošu sliku iz našeg grada u kom je i Nova srpska demokratija dio lokalne vlasti, te osuđujemo svaku vrstu nasilja po bilo kom osnovu.\nMi Srbi u Crnoj Gori najbolje znamo šta značo biti progonjen po nacionalnoj osnovi. Ljubav prema vjeri i naciji ne izražava je nasiljem i mržnjom prema drugim vjerama i nacijama već međusobnim poštovanjem i tolerancijom.\nStoga u ovom slučaju izražavamo posebnu osudu i pozivamo nadležne organe da što prije rasvijetle slučaj, zaključuje se u saopštenju OO Nove srpske demokratije Berane\nEspona upućuje izvinjenje OO NSD Berane\nRedakcija Elektronskih novina Espona informiše javnost da je saopštenje OO Nove srpske demokratije upućeno juče na našu mejl adresu.\nKako smo u srijedu poslije podne i u četvrtak ujutru imali tehničke probleme, saopštenje OO NSD, kao i druge tekstove, nijesmo bili u mogućnosti da objavimo prije četvrtka poslije podne.\nImajući u vidu problem porodice Tomkić, kao i značaj osude od strane svih političkih činilaca u Beranama, Espona upućuje javno izvinjenje OO NSD što, tehnički, nijesmo bili u mogućnosti da ranije objavimo saopštenje jedne od članica vladajuće koalicije u Beranama.


Iz lokalnih budžeta prosečno pola procenta za medije - Evropska opservatorija za novinarstvo - EJO\n27. новембра 2014. • Medijska politika • by Tanjug\nOpštine i gradovi u Srbiji prosečno iz svojih budžeta izdvajaju 0,5 odsto sredstava za lokalne medije, a za njihov opstanak, poručili su učesnici skupa „Finansiranje lokalnih medija-iskustva i nova praksa“, neophodno je bar dva odsto. Državni sekretar Ministarstva kulture i informisanja Saša Mirković podsetio je da sutra stupa na snagu Pravilnik o sufinansiranju projekata za ostvarivanje javnog interesa u oblasti javnog informisanja.\nOn je dodao da je pravilnik radilo Ministarstvo kulture i informisanja uz pomoć eksperta angažovanih od strane Delegacije EU u Beogradu.\nMirković je podsetio i da sledeća godina nosi novine na „medijskom nebu Srbije“, te da se do 1. jula 2015. očekuje povlačenje države iz suvlasničkog odnosa iz medija, a da 17. juna treba da se okonča proces digitalizacije.\nVrhovni državni revizor Državne revizorske institucije zadužen za budžete lokalnih vlasti Duško Pejović rekao je da je ta institucija izvršila reviziju 27 lokalnih jedinica, ali da konačni izveštaji još nisu gotovi.\n„Ne mogu konkretno da govorim o konačnim informacijama jer je zagarantovana tajnost dok ne bude gotov konačan izveštaj“, rekao je on i dodao da se lokalni mediji finansiraju iz subvencija, direktnim ugovaranjem, putem javnih nabavki ili konkursa.\nMeđu nepravilnostima koje revizor najčešće otkriva su te se ne sprovodi postupak javne nabavke iako je treba da bude sproveden, ili da se u ugovoru koji se zaključuje ne navodi ugovoreni rok ili vrednost ugovora…\nLokalni mediji se ne mogu sami održati, kazao je odgovorni urednik nedeljnika Vreme Filip Švarm.\n„Nije dobro ako lokalni mediji služe samo aktuelnim vlastima i tome kako bi se ta vlast održavala. Međutim, nije uvek tako, postoje mediji koji dobro rade, ali zato imaju probleme“, rekao je Švarm i dodao da će bez odgovornog konkursnog pomaganja budućnost lokalnih medija biti dovedena u pitanje.\nBez lokalnih medija, dodao je, građani ne mogu da artikulišu svoje probleme, te da će „demokratija na lokalu biti ugrožena“, istakavši da je neophodno više izdvajati iz lokalnih budžeta za medije.\nTags:Duško Pejović, Filip Švarm, Finansiranje lokalnih medija, finansiranje medija, lokalni mediji, mediji, Ministarstvo kulture i informisanja, Saša Mirković\n» Medijska politika » Iz lokalnih budžeta prosečno pola procenta...


ALEN AZARIĆ OTKRIO PRAVU ISTINU: Diskvalifikovali su me tek kada su saznali da se neću vratiti u vilu Parova! – Fejsbuk Srbija\nHome » Rijaliti » ALEN AZARIĆ OTKRIO PRAVU ISTINU: Diskvalifikovali su me tek kada su saznali da se neću vratiti u vilu Parova!\nVest koja je juče uznemirila javnost, svakako je informacija da je doktor Alen Azarićnapustio vilu Parova. Ova vest je odjeknula svom silinom, a nedugo po tom se oglasila „Hepi“ televizija koja je izdala saopštenje da je doktor Alen Azarić diskvalifikovan. Kako u svakom sukobu postoje dve strane, rešili smo da ekskluzivno saznamo i drugi deo priče, koji Vam donosimo u nastavku.\n“Tačno je da su me diskvalifikovali, ali je prava istina da su to uradili onda kada su shvatili da sam definitivno napustio Parove. Moj uslov da uđem u ovaj rijaliti je bio da mi dozvole da izlazim svake nedelje, kako bi radio u svojoj ordinaciji, jer nisam želeo da ostavim na cedilu svoje pacijente. Ja radim ozbiljan posao, lečim ljude i to ljude sa najtežim obolenjima. Kako su pristali na to, ja sam izlazio svake nedelje i radio, a juče sam definitivno odlučio da se ne vraćam unutra, jer sam shvatio da gubim vreme sa nebitnm ljudima i da meni to nije potrebno. Ušao sam sa misijom da kažem kako bi u ovoj zemlji svako trebao da ima pravo na izbor lečenja i kako niko ne sme da bude šikaniran i najuren zato što je odlučio da odbije hemoterapiju ili zračenje, što je slučaj sa mnogim ljudima. Kada sam osetio da sam izvršio tu misiju, a da gubim vreme i živce sa ljudima sa kojima nisam na istoj talasnoj dužini, rešio sam da napustim rijaliti”, kaže doktor Azarić.


Unapređenje rada doma zdravlja u Čajetini – Zlatibor.News\nReading: Unapređenje rada doma zdravlja u Čajetini\nZlatibor.News > Blog > Društvo > Unapređenje rada doma zdravlja u Čajetini\nUpdated 2019/12/05 at 5:59 PM\nProteklih dana Ministarstvo zdravlja je odobrilo projekte u više od 80 domova zdravlje ukupne vrednosti 2,3 miliona evra. Projekti imaju za cilj unapređenje kvaliteta zdravstvenih usluga u primarnoj zdravstvenoj zaštiti. Pojedinačna vrednost projekata iznosti 3,5 miliona dinara a odobrena su sredstva za 91 projekat. Na ovaj način će domovi zdravlja u narednom periodu obezbediti dodatne zdravstvene usluge građanima u oblasti prevencije i skrininga kardiovaskularnih bolesti i dijabetesa, malignih bolesti, povećanje stope vakcinacije, kao i poboljšanom pristupu zdravstvenim i preventivnim uslugama za sve korisnike zdravstvenih usluga.\nNa ovom konkursu je učestvovao i Dom zdravlja u Čajetini projektom “Integrisanje laboratorije u jedinstven informacioni sistem kao bitan element u ostvarivanju kvalitetnijih preventivnih pregleda i kontrole hroničnih bolesti”. Projektom je predviđeno povezivanje laboratorije i postojećeg informacionog sistema, kako bi u budućem periodu svi laboratorijski rezultati bili dostupni lekarima u okviru e – kartona.\nDirektorka Doma zdravlja Čajetina je ovim povodom medijima izjavila da će povezivanje laboratorije i e-kartona imati pozitivan uticaj na zdravstveno stanje na teritoriji opštine Čajetina. Ona je iznela podatak da je za jedanest meseci ove godine izvršeno 93.700 laboratorijskih analiza od čega je više od 3.000 analiza urađeno za lica koja imaju prebivalište u drugim opštinama.\nDoktorka Đurović je istakla da će se na ovaj način obezbediti bolja kontrola hroničnih bolest, kao i kvalitetniji preventivni pregledi. Pored kvalitetnije obrade podataka u Domu zdravlja očekuju i uštede u laboratorijskom materijalu i vremenu koje su laboratorijski tehničari trošili na štampanje i podelu rezultata. Uvođenje informacionog sistema u laboratoriju će olakšati situaciju i pacijentima koji više neće morati da idu po rezultate već će rezultati odmah biti prosleđeni lekaru na osnovu čijeg uputa je tražena analiza rezultata.\n“Nama su podaci iz tih analiza vrlo bitni za pravovremeno i adekvatno vođenje preventivnih pregleda… Sami pacijenti neće morati da idu po analizu u laboratoriju. Dešavalo se da se analize izgube, da se ne donesu pravovremeno izabranom lekaru, da se nikada i ne donesu, da ih čak i sami tumače pa da se sami neadekvatno leče,” istakla je dr Đurović.\nLaboratorijska služba doma zdravlja je prethodnih dana prešla u nove prostorije u zgradi starog doma zdravlja čime je ova služba dobila neophodan prostor za rad, a kada se laboratorija uveže u postojeći informacioni sistem pacijentima će biti na raspolaganju moderan i funkcionalan laboratorijski sistem. Planirano je da projekat bude završen za 12 meseci, a prve aktivnosti su planirane već za decembar.\nKada je u pitanju Zdravstveni centar Užice pored doma dzravlja u Čajetini na ovom konkursu su prihvaćeni i projekti domova zdravlja u Požegi, Kosjeriću, Arilju i Prijepolju.\nTAGGED: cajetina, dom zdravlja, dom zdravlja cajetina, informacioni sistem, laboratorija\nPrevious Article Zlatibor najposećenije turističko mesto u oktobru\nNext Article Održana tribina o vaspitnim stilovima